એચ-1બી વિઝા

**એચ-1બી**  (H-1B) એ યુનાઇટેડ સ્ટેટ્સમાં એવો વિઝા છે જે ઇમિગ્રેશન એન્ડ નેશનાલિટી એક્ટ, સેક્શન 101(એ)(15)(એચ) (101(a)(15)(H)) હેઠળ નોન-ઇમિગ્રેશન છે. તે યુ.એસ. (U.S.)ના નોકરીદાતાઓને વિશેષતા ધરાવતા વ્યવસાયોમાં કામચલાઉ ધોરણે વિદેશી કામદારોની ભરતી કરવાની છૂટ આપે છે. જો એચ-1બી (H-1B) દરજ્જાનો વિદેશી કર્મચારી કામ છોડે અથવા પ્રાયોજક નોકરીદાતા તેને છૂટો કરે તો કર્મચારીએ અન્ય નોન-ઇમિગ્રન્ટ દરજ્જા માટે અરજી કરીને તે દરજ્જો મેળવવો જ પડે અથવા અન્ય નોકરીદાતાની શોધ કરવી પડે (દરજ્જામાં ફેરફારની અરજી અને/અથવા વિઝામાં ફેરફારને આધિન), અથવા યુનાઇટેડ સ્ટેટ્સ છોડવું પડે.

નિયમન પ્રમાણે “વિશેષતા ધરાવતા વ્યવસાય”ને માનવ પ્રયાસના ક્ષેત્રમાં ઉચ્ચતમ વિશેષતા ધરાવતા જ્ઞાનને સૈદ્ધાંતિક અને વ્યવહારિક રીતે લાગુ પાડવા તરીકે વ્યાખ્યાયિત કરવામાં આવે છે જે આર્કિટેક્ચર, એન્જિનિયરિંગ, ગણિત, ભૌતિક વિજ્ઞાન, સમાજ વિજ્ઞાન, બાયોટેકનોલોજી, ઔષધ અને આરોગ્ય, શિક્ષણ, કાનૂન, એકાઉન્ટિંગ, વ્યાપાર વિશેષતાઓ, ધર્મ અને કળા પૂરતો મર્યાદિત નથી, જેમાં ઓછામાં ઓછી સ્નાતકની ડિગ્રી અથવા તેને સમકક્ષ મેળવવામાં આવી હોય. (ફેશન મોડલ્સ અપવાદ છે જેઓ “વિશિષ્ટ પાત્રતા અને ક્ષમતા” ધરાવતા હોવા જોઈએ.) તેવી જ રીતે વિદેશી કર્મચારીઓએ ઓછામાં ઓછી એક સ્નાતક ડિગ્રી અથવા તેને સમકક્ષ અને જે તે ક્ષેત્રમાં પ્રેક્ટિસ કરવી હોય તો સરકારી લાઇસન્સ ધરાવવું જરૂરી છે.  એચ-1બી (H-1B) કામની મંજૂરી ચૂસ્ત પણે નોકરીદાતા દ્વારા પ્રાયોજિત કરાતા રોજગાર માટે મર્યાદિત છે.  

## રોકાણનો ગાળો
રોકાણનો ગાળો ત્રણ વર્ષનો છે જે વધીને છ વર્ષ થઇ શકે છે.  ચોક્કસ સંજોગોમાં મહત્તમ રોકાણના ગાળાના અપવાદ મળે છે.
# કામદાર પ્રમાણપત્ર અરજી દાખલ કરવામાં આવી હોય અને ઓછામાં ઓછા 365 દિવસથી પેન્ડિંગ હોય તો અવધિમાં એક વર્ષનું લંબાણ અને,
#આઇ-140 (I-140) ઇમિગ્રેશન પિટીશન મંજૂર કરવામાં આવી હોય તો અવધિમાં ત્રણ વર્ષનું લંબાણ.
રોકાણના સમયગાળા પર મર્યાદા હોવા છતાં વિઝા અસલમાં જેના માટે ઇશ્યૂ કરવામાં આવ્યા હોય તે કામમાં જ વ્યક્તિ રહે તેવી કોઇ જરૂરિયાત નથી. તેને એચ1બી (H1B) પોર્ટેબિલિટી અથવા ટ્રાન્સફર તરીકે ઓળખવામાં આવે છે, જે નવો નોકરીદાતા અન્ય એચ1બી (H1B) વિઝાને પ્રાયોજન કરે તેના પર આધારિત છે જે ક્વોટાને આધિન હોય અથવા ન હોય. કર્મચારી-નોકરીદાતા વચ્ચેના સંબંધનો અંત આવે તો વર્તમાન કાયદા હેઠળ એચ1બી (H1B) વિઝા હેઠળ કોઇ છૂટછાટનો ગાળો નથી.

## કોંગ્રેસની વાર્ષિક સંખ્યાત્મક મર્યાદા
વર્તમાન કાયદા પ્રમાણે દરેક રાજકોષીય વર્ષ (એફવાય (FY))માં 65,000 નવા લોકોને વિઝા આપી શકાય છે અથવા એચ-1બી (H-1B) દરજ્જો આપી શકાય છે. આ ઉપરાંત ટોચમર્યાદામાંથી તમામ એચ-1બી (H-1B) નોન-ઇમિગ્રન્ટ્સને બાકાત કરવામાં આવે છે જેઓ યુનિવર્સિટી અને બિન-નફાલક્ષી રિસર્સ સંસ્થાઓ પર (પરંતું તેના માટે હોય તે જરૂરી નથી) કામ કરે છે. તેનો અર્થ એવો થયો કે સંસ્થા પર કામ કરતા કોન્ટ્રાક્ટરો, જેઓ સીધા તેના હેઠળ નોકરી કરતા હોય તે જરૂરી નથી, ને ટોચમર્યાદામાં મુક્તિ મળી શકે છે. મુક્ત વ્યાપાર સંધિના કારણે ચિલીના નાગરિકો માટે 1,400 અને સિંગાપોરના નાગરિકો માટે 5,400ની સંખ્યાત્મક મર્યાદા અલગ તારવવામાં આવી છે. યુ.એસના વિશ્વવિદ્યાલયોમાંથી માસ્ટર્સ કે તેનાથી ઊંચી ડિગ્રી ધરાવતા 20,000 વિદેશી નાગરિકો માટે એચ-1બી (H-1B) વિઝાની મર્યાદામાંથી મુક્તિ આપવામાં આવે છે.

વાર્ષિક ટોચમર્યાદામાં કામચલાઉ વધારો કરવા છતાં 2000ના દાયકાની મધ્યમાં ઉપલબ્ધ વિઝાઓમાં એક વાર્ષિક ઘટની શરૂઆત થઇ હતી.  રાજકોષીય વર્ષ 2001, રાજકોષીય વર્ષ 2002 અને રાજકોષીય વર્ષ 2003માં આ સંખ્યા વધારીને 195,000 કરવામાં આવી હતી. ગૃહ સુરક્ષા વિભાગે 2004માં આશરે 132,000 અને 2005માં 117,000 એચ-1બી (H-1B) વિઝાને મંજૂરી આપી હતી. 2 એપ્રિલ, 2007 પ્રથમ દિવસ હતો જ્યારે નોકરીદાતા એચ-1બી (H-1B) કામદાર માટે પ્રથમ બિઝા માટે અરજી કરી શકતા હતા જે 1 ઓક્ટોબર, 2007થી લાગુ થતું હતું. 3 એપ્રિલ, 2007ના રોજ યુનાઇટેડ સ્ટેટ્સ સિટિઝનશિપ એન્ડ ઇમિગ્રેશન સર્વિસિસએ જાહેરાત કરી હતી કે તેને 65,000ની ટોચ મર્યાદા કરતા 2 એપ્રિલે વધુ અરજીઓ મળી હતી. એજન્સીના નિયમો પ્રમાણે દાખલ કર્યાના પ્રથમ દિવસે જ મર્યાદાએ પહોંચી જવાય ત્યારે પ્રથમ બે દિવસમાં મળેલી તમામ અરજીઓને લોટરીમાં મૂકીને તેના પરથી પ્રાપ્ય વિઝાઓની ફાળવણી નક્કી કરવામાં આવે છે. 2008માં યુએસ 2009 રાજકોષીય વર્ષ એચ-1બી (H-1B) વિઝાનો ક્વોટા અરજીની કામગીરીમાં એક સપ્તાહમાં હાંસલ થયો હતો. 2008માં કુલ 276,252 વિઝા આપવામાં આવ્યા હતા અને 2009માં આ સંખ્યા સહેજ ઘટીને 214,271 થઈ હતી. અમેરિકન ઇમિગ્રેશન લોયર્સ એસોસિયેશન (એઆઇએલએ (AILA))એ આ પરિસ્થિતિને કટોકટી ગણાવી હતી અને આ પરિસ્થિતિની નોંધ વોલ સ્ટ્રીટ જર્નલ, બિઝનેસવીક અને વોશિંગ્ટન પોસ્ટ પર લેવાઈ હતી. પોતાની કામદારોની જરૂરિયાતનું આયોજન નહીં થઇ શકે તેવી ચિંતાથી નોકરીદાતાઓએ કોંગ્રેસ પર દબાણ વધાર્યું હતું. માઇક્રોસોફ્ટના ચેરમેન બિલ ગેટ્સએ વિસ્તૃત વિઝા કાર્યક્રમ વતી 2007માં કેપિટોલ હિલ ખાતે જુબાની આપી હતી જેમાં *“નોકરીદાતાઓ કુશળ કામદારોની આયાત કરીને રોજગારીની અછત ન પૂરી શકે તો (અમેરિકાના અર્થતંત્રને) જોખમ વિશે ચેતવણી* ” આપવામાં આવી હતી. *કોંગ્રેસે આ અછત દૂર કરવા એક ખરડા વિશે વિચારણા કરી હતી, પરંતુ અંતે કાર્યક્રમ સુધાર્યો ન હતો. * *કાર્યક્રમમાં કોઇ સુધારો થયો ન હતો, જોકે, તે પસાર થયો હતો.* 

## યુએસના કામદારોના રક્ષણ માટે નોકરીદાતાઓનું પ્રમાણપત્ર
વિદેશી કર્મચારીઓના કારણે યુએસના કર્મચારીઓને ખસેડવામાં ન આવે અથવા તેમના વેતન કે કામની પરિસ્થિતિમાં વિપરીત અસર ન થાય તે જોવાની જવાબદારી યુએસ ડિપાર્ટમેન્ટ ઓફ લેબર (ડીઓએલ (DOL))ની છે.

એચ-1બી (H-1B) વિઝાની મંજૂરી માંગી રહેલા એચ-1બી (H-1B) નોન-ઇમિગ્રન્ટને નોકરી પર રાખતા અગાઉ નોકરીદાતાએ તેની જગ્યા વિશે જાહેરાત આપવાની જરૂર નથી, પરંતુ નોકરીદાતાએ કર્મચારીઓના પ્રતિનિધિને એલસીએ (LCA) (લેબર કન્ડિશન એપ્લિકેશન) વિશે જાણ કરવી પડે છે અથવા આવું કોઇ પ્રતિનિધિત્વ ન હોય તો નોકરીદાતાએ કામના સ્થળે અને નોકરીદાતાની કચેરીમાં તે એલસીએ (LCA) પ્રકાશિત કરવું પડે છે.

નોકરીદાતાએ એ બાબતની ખાતરી આપવી પડે છે કે નોકરીદાતા દ્વારા સમાન અનુભવ અને સંબંધિત કામની લાયકાત માટે અન્ય કામદારોને ચુકવવામાં આવતા વાસ્તવિક પગારની સમકક્ષ ચુકવવામાં આવે છે અથવા વૈકલ્પિક રૂપે સંબંધિત રોજગાર માટે તે ક્ષેત્રમાં વ્યવસાય માટે પ્રવર્તમાન વેતન, બેમાંથી જે વધુ હોય તે ચુકવાય છે.  એલસીએ (LCA) પર હસ્તાક્ષર કરીને નોકરીદાતા એ બાબતનું પ્રમાણ આપે છે કે રોજગારના સંબંધિત ક્ષેત્રમાં પ્રવર્તમાન વેતન ચુકવવામાં આવશે, સમાન કામગીરી કરતા અમેરિકન કામદારની કામની સ્થિતિ પર વિપરીત અસર નહીં થાય, રોજગારના સ્થળે હડતાલ કે લોકઆઉટ થાય તેવો કોઇ કામદાર વિવાદ નહીં થાય, અને સમાન કામ કરતા અન્ય કામદારોને અપાતા લાભની સમકક્ષ વેતન વિદેશી કામદારોને પણ ચુકવાશે.
કાયદા પ્રમાણે એચ1-બી (H-1B) કામદારોને સમાન વ્યવસાય અને ભૌગોલિક સ્થળ માટે પ્રવર્તમાન દર કરતા ઊંચું વેતન આપવું પડશે અથવા નોકરીદાતા સમાન પ્રકારના કર્મચારીઓને જે ચુકવે છે તેની સમાન આપવું પડશે. અન્ય પરિબળો, જેમ કે ઉંમર અને કૌશલ્યને પ્રવર્તમાન વેતનમાં ગણતરીમાં લેવાની મંજૂરી આપવામાં આવી ન હતી. નોકરીદાતાના ઉપયોગ માટે ડિપાર્ટમેન્ટ ઓફ લેબર ચાર કૌશલ્ય આધારિત પ્રવર્તમાન વેતન સ્તર પૂરા પાડી શકે તે માટે કોંગ્રેસે 2004માં કાર્યક્રમમાં ફેરફાર કર્યો હતો. કાયદાની મંજૂરી ધરાવતી આ એકમાત્ર એવી પ્રવર્તમાન વેતન પદ્ધતિ છે જેમાં વ્યવસાય અને સ્થળ સિવાયના પરિબળોને સામેલ કરાયા છે. 

આ અરજીઓ માટે મંજૂરીની પ્રક્રિયા નોકરીદાતાના પ્રમાણપત્ર અને દસ્તાવેજી પૂરાવા સોંપવા પર આધારિત છે. નોકરીદાતા યુએસના કોઇ કામદારની જગ્યાએ ભરતી કરતા હોય તો તેમને જવાબદારી વિશે જાણ કરવામાં આવે છે. 

## યુએસ કામદારના શિક્ષણ અને તાલીમ માટે એચ-1બી (H-1B) ફી નક્કી કરવામાં આવી
2007માં યુએસ ડિપાર્ટમેન્ટ ઓફ લેબર, એમ્પ્લોયમેન્ટ એન્ડ ટ્રેનિંગ એડમિનિસ્ટ્રેશન (ઇટીએ (ETA))એ બે કાર્યક્રમો નોંધાવ્યા, હાઇ ગ્રોથ ટ્રેનિંગ ઇનિશિયેટિવ અને વર્કફોર્સ ઇનોવેશન રિજનલ ઇકોનોમિક ડેવલપમેન્ટ (વાયર્ડ (WIRED)) જેને યુએસના કામદારોને શિક્ષણ આપવા તથા તાલીમ માટે એચ-1બી (H-1B) ફીમાંથી અનુક્રમે 284 મિલિયન ડોલર અને 260 મિલિયન ડોલર મળ્યા છે અથવા મળવાના છે.

## એચ-1બી (H-1B) કામદારો માટે આવક વેરાનો દરજ્જો
એચ-1બી (H-1B) કામદારો *નોન-રેસિડન્ટ એલિયન્સ*  કે *રેસિડન્ટ એલિયન્સ* માંથી કઇ શ્રેણીમાં આવે છે તેના આધારે તેમની આવક પર કર નક્કી થાય છે. કર હેતુથી નોન-રેસિડન્ટ એલિયન પર માત્ર યુનાઇટેડ સ્ટેટ્સમાં થતી આવક પર કર લાગુ પડે છે જ્યારે કર હેતુથી રેસિડન્ટ એલિયન માટે યુનાઇટેડ સ્ટેટ્સ અંદર તથા બહારથી કર લાગુ થાય છે.

આ વર્ગીકરણ “નોંધપાત્ર હાજરી પરીક્ષણ”ના આધારે નક્કી કરવામાં આવે છેઃ જો નોંધપાત્ર હાજરી પરીક્ષણ એવું દર્શાવે કે એચ-1બી (H-1B) વિઝાધારક રહેવાસી છે, તો અન્ય કોઇ પણ યુએસ નાગરિકની જેમ આવક પર કર લાગે છે અને ફોર્મ 1040 દ્વારા અને આવશ્યક શેડ્યુલથી તે ભરી શકાય છે, નહીંતર, વિઝાધારકે નોન-રેસિડન્ટ એલિયન તરીકે ટેક્સ ફોર્મ 1040એનઆર (1040NR) અને 1040એનઆર-ઇઝેડ (1040NR-EZ) દ્વારા ટેક્સ ભરવો જ પડે, યુનાઇટેડ સ્ટેટ્સ અને વિઝાધારકના નાગરિકત્વના દેશ વચ્ચે કર સંધિ હોય તો તેઓ લાભ માટે ક્લેઇમ કરી શકે છે.

જે લોકોનું યુનાઇટેડ સ્ટેટ્સમાં પ્રથમ વર્ષ છે તેઓ સમગ્ર વર્ષ માટે કર હેતુથી રહેવાસી તરીકે ગણતરીમાં લેવાનું પસંદ કરી શકે છે અને તેમણે તે વર્ષે વૈશ્વિક આવક પર કર ચુકવવો જ પડશે. આ “પ્રથમ વર્ષની પસંદગી”નું વર્ણન આઇઆરએસ (IRS) પબ્લિકેશન 519માં કરવામાં આવ્યું છે અને વ્યક્તિ તેના સમગ્ર જીવનમાં એક જ વખત તેનો ઉપયોગ કરી શકે છે.

જીવનસાથીના વિઝાનો દરજ્જો કોઇ પણ હોય, તેની પાસે માન્યતાપ્રાપ્ત ઇન્ડિવિજ્યુઅલ ટેક્સપેયર આઇડેન્ટિફિકેશન નંબર (આઇટીઆઇએન (ITIN)) અથવા સોશિયલ સિક્યોરિટી નંબર (એસએસએન (SSN)) હોવો જરૂરી છે જેનાથી તેને એચ-1બી (H-1B)ધારક સાથે સંયુક્ત ટેક્સ રિટર્નમાં સામેલ કરી શકાય છે.

એચ-1બી (H-1B)ધારકો માટે ટેક્સ ભરવાના નિયમો વ્યક્તિગત પરિસ્થિતિના આધારે જટીલ હોઇ શકે છે. વિદેશીઓ માટેના નિયમોની સમજ માટે વ્યવસાયિક કર આયોજનકારની સલાહ લેવા ઉપરાંત આઇઆરએસ (IRS) પબ્લિકેશન 519, યુએસ ટેક્સ ગાઇડ ફોર એલિયન્સનો સંદર્ભ જોઇ શકાય છે.

## એચ-1બી (H-1B) રોજગાર
યુએસસીઆઇએસ (USCIS) પ્રમાણે, "*એચ-1બી (H-1B) એલિયન્સ માત્ર અરજકર્તા યુએસ નોકરીદાતા માટે અને અરજીમાં વર્ણવેલ એચ-1બી (H-1B) પ્રવૃત્તિ કામ કરી શકે છે.* *યોગ્ય નિયમો (જેમ કે ડિપાર્ટમેન્ટ ઓફ લેબર રુલ્સ)નું પાલન થતું હોય તો અરજકર્તા યુએસ નોકરીદાતા એચ-1બી (H-1B) કામદારને અન્ય નોકરીદાતાના કામના સ્થળે કામ માટે મોકલી શકે છે. * *એચ-1બી (H-1B) એલિયન્સ એકથી વધુ યુએસ નોકરીદાતા માટે કામ કરી શકે છે, પરંતુ તેણે દરેક નોકરીદાતા દ્વારા મંજૂર કરાયેલ ફોર્મ આઇ-129 (I-129) મેળવવું પડશે."* 

એચ-1બી (H-1B) વિઝાધારકો તબીબીસંભાળ અને સામાજિક સુરક્ષા ટેક્સ ચુકવી શકે છે અને સામાજિક સુરક્ષાના લાભો માટે લાયક ગણાય છે. તેઓ સ્ટેટ અને ફેડરલ કર પણ ચુકવે છે.

## મહત્તમ ગાળા અંગે યુએસ નીતિ
સૈદ્ધાંતિક રીતે, એચ-1બી (H-1B) વિઝાનો મહત્તમ ગાળો છ વર્ષનો છે. (અસામાન્ય સંરક્ષણ મંત્રાલયને લગતા પ્રોજેક્ટ સંબંધિત કાર્ય માટે દશ વર્ષ). એચ-1બી ધારક છ વર્ષ પછી યુએસમાં કામ ચાલુ રાખવા માંગતા હોય, પરંતુ કાયમી વસવાટનો દરજ્જો મેળવ્યો ન હોય, તેણે નવા એચ-1બી (H-1B) વિઝાની પુનઃઅરજી કરતા અગાઉ યુએસ બહાર એક વર્ષ રહેવું પડશે.

એચ-1બી (H-1B) વિઝાના છ વર્ષના ગાળા માટે સામાન્ય રીતે બે અપવાદ છેઃ

*જો કોઇ વિઝાધારકે એચ-1બી (H-1B) વિઝા મેળવ્યાના પાંચ વર્ષ પૂરા થાય તે પહેલા આઇ-140 (I-140) ઇમિગ્રન્ટ અરજી અથવા લેબર સર્ટિફિકેશન દાખલ કર્યું હોય, તો તેમના કાયમી વસવાટની અરજી પર નિર્ણય ન લેવાય ત્યાં સુધી તેમને એક વર્ષ અથવા ત્રણ વર્ષની વૃદ્ધિના આધારે એચ-1બી (H-1B) વિઝા રિન્યૂ કરવા દેવાય છે.

*જો વિઝાધારકની *માન્ય*  આઇ-140 (I-140) ઇમિગ્રન્ટ પિટીશન ધરાવતો હોય, પરંતુ પ્રાથમિકતાની તારીખ આવી ન હોવાથી તેણે ગ્રીન કાર્ડની પ્રક્રિયા માટે પ્રથમ પગલું લીધું ન હોય તો તે એચ-1બી (H-1B) વિઝા માટે ત્રણ વર્ષનું વિસ્તરણ (એક્સ્ટેન્શન) મેળવવા હકદાર છે. આ અપવાદ ટ્વેન્ટી ફર્સ્ટ સેન્ચુરી એક્ટ, 2000ના અમેરિકન કોમ્પિટિટિવનેસ દ્વારા સર્જાયો હતો.

## એચ-1બી (H-1B) અને કાનુની ઇમિગ્રેશન 
એચ1-બી (H-1B) વિઝા નોન-ઇમિગ્રન્ટ વિઝા હોવા છતાં તે *ડ્યુઅલ ઇન્ટેન્ટ*  તરીકે માન્ય બહુ ઓછી વિઝા કેટેગરી પૈકી એક છે, એટલે કે એચ-1બી (H-1B) વિઝાધારક તેની પાસે વિઝા હોય ત્યારે કાનૂની ઇમિગ્રેશન ઇરાદો (ગ્રીન કાર્ડની અરજી માટે અને તે મેળવવા) દર્શાવી શકે છે. ભૂતકાળમાં રોજગાર આધારિત ગ્રીન કાર્ડ પ્રક્રિયામાં માત્ર થોડા વર્ષો લાગતા હતા, જે ગાળો એચ-1બી (H-1B) વિઝાના ગાળા કરતા ઓછો હતો. જોકે તાજેતરના સમયમાં કાનુની રોજગાર આધારિત ઇમિગ્રેશન પ્રક્રિયાને એટલી હદે પાછળ ધકેલવામાં આવી છે કે ચોક્કસ દેશોના કુશળ વ્યવસાયિક અરજકર્તાઓને ગ્રીન કાર્ડ મેળવવા માટે ઘણા વર્ષો લાગી જાય છે. એચ-1બી (H-1B) વિઝાનો ગાળો બદલાયો નથી તેથી તેનો અર્થ એ થયો કે ઘણી મોટી સંખ્યામાં એચ-1બી (H-1B) વિઝાધારકોએ એક વર્ષ કે ત્રણ વર્ષની વૃદ્ધિમાં પોતાના વિઝા રિન્યુ કરવા પડે છે જેથી તેમની ગ્રીન કાર્ડની અરજી પર પ્રક્રિયા ચાલુ હોય ત્યારે તેઓ કાનુની દરજ્જો ચાલુ રાખી શકે.

## ક્વોટા અને ક્વોટામાં ફેરફાર
યુનાઇટેડ સ્ટેટ્સમાં દર વર્ષે ઈશ્યૂ કરાતા નવા એચ-1બી (H-1B) વિઝા વાર્ષિક કોંગ્રેસ દ્વારા મંજૂર કરવામાં આવતા ક્વોટાને આધિન છે. દરેક એચ-1બી (H-1B) ક્વોટા 1 ઓક્ટોબરથી શરૂ થતા ચોક્કસ નાણાકીય વર્ષને લાગુ થાય છે. આગામી નાણાકીય વર્ષ માટેની અરજીઓ આગળની 1 એપ્રિલથી (તે તારીખ પછીના પ્રથમ કામના દિવસ) સ્વીકારવામાં આવે છે. જે લાભાર્થીઓ આ વાર્ષિક ક્વોટાને આધિન નથી તેમાં એ લોકો સામેલ છે જેઓ હાલમાં એચ-1બી (H-1B) દરજ્જો ધરાવે છે અથવા છેલ્લા છ વર્ષમાં કોઇ સમયે એચ-1બી (H-1B) દરજ્જો ધરાવતા હતા. વાર્ષિક ક્વોટાથી ઉચ્ચ તકનીકી ઉદ્યોગ પર ભારે અસર થઈ છે. તે દર વર્ષે સામાન્ય રીતે 65,000 પર નિશ્ચિત કરવામાં આવે છે જેમાં યુનિવર્સિટીઓ અને કોલેજ જેવા મુક્તિ મેળવતા સંગઠનોના કામદારોને કેટલીક છૂટછાટો મળે છે. (નોંધઃ સામાન્ય માન્યતાથી વિપરીત બિન-નફાલક્ષી સંગઠનો મુક્તિ મેળવતા નથી પરંતુ તેઓ યુનિવર્સિટી કે કોલેજ સાથે સંકળાયેલા હોય તો તેમને છૂટછાટ મળી શકે છે.) 2000માં કોંગ્રેસે યુનિવર્સિટીઓ અને સરકારી સંશોધન પ્રયોગશાળાઓ માટે જતા એચ-1બી (H-1B) વિઝાને ક્વોટામાંથી કાયમી મુક્તિ આપી હતી.

1990ના દાયકામાં ક્વોટાના શરૂઆતના વર્ષોમાં આ ક્વોટા વાસ્તવમાં ભાગ્યે જ પૂરો થતો હતો. 1990ના દાયકાના મધ્યમાં વહેલા તે પહેલાના ધોરણે આ ક્વોટા દર વર્ષે ભરાઈ જતો હતો, તેના કારણે નવા એચ-1બી (H-1B)ને ઘણી વાર નકારી કાઢવામાં આવતા હતા અથવા તેમાં વિલંબ થતો હતો કારણ કે વાર્ષિક ક્વોટા પહેલેથી ભરાઈ જતો હતો. 1998માં ક્વોટા પ્રથમ 115,000 સુધી અને પછી 2000માં વાર્ષિક 195,000 સુધી વધારવામાં આવ્યો હતો. જે વર્ષોમાં ક્વોટા 195,000નો હતો ત્યારે તે ક્યારેય પૂરાયો ન હતો.

કોંગ્રેસે 1999માં પસાર કરેલા કામચલાઉ વધારાની મુદ્દત સમાપ્ત થઈ ત્યારે નાણાકીય વર્ષ 2004માં ક્વોટા ઘટાડીને 90,000 કરવામાં આવ્યો હતો. ત્યારથી દર વર્ષે ક્વોટા ઝડપથી ભરાઇ જાય છે, તેથી એચ-1બી (H-1B) મેળવવું વધુને વધુ મુશ્કેલ બની રહ્યું છે. તાજેતરમાં બેઝિક ક્વોટા 65,000 કરવામાં આવ્યો હતો, પરંતુ યુએસ એડવાન્સ્ડ ડિગ્રીઓ ધરાવતા વિદેશી કર્મચારીઓ માટે વધારાના 20,000 વિઝા શક્ય બન્યા હતા. કુલ 65,000માંથી 6,800 ચિલી અને સિંગાપોરના નાગરિકો માટે તેમના દેશો સાથે મુક્ત વ્યાપાર સંધિના ભાગરૂપે પ્રારંભમાં અનામત રાખવામાં આવ્યા હતા. જોકે, સંધિ હેઠળ અનામત વિઝાનો ઉપયોગ કરવામાં ન આવે તો તે ફરી જનરલ પૂલમાં જાય છે. 65,000 ક્વોટા બહાર દર વર્ષે 10,500 વિઝા ઓસ્ટ્રેલિયન નાગરિકોને આવા જ પરંતુ વધુ લવચિક કાર્યક્રમ ઇ-3 (E-3) વિઝા કાર્યક્રમ હેઠળ ઉપલબ્ધ છે.

1 ઓક્ટોબર 2006થી શરૂ થતા નાણાકીય વર્ષ 2007 માટે વર્ષ માટે વિઝાનો સમગ્ર ક્વોટા 26 મે, 2006ના રોજ, સંબંધિત નાણાકીય વર્ષની શરૂઆત અગાઉ 2 મહિના કરતા ઓછા સમયમાં ખતમ કરવામાં આવ્યો હતો. વધારાના 20,000 એડવાન્સ્ડ ડિગ્રી એચ-1બી (H-1B) વિઝા 26 જુલાઈએ સમાપ્ત થાય છે. નાણાકીય વર્ષ 2008 માટે સમગ્ર ક્વોટા અરજી સ્વીકારવાના પ્રથમ દિવસ 2 એપ્રિલની સમાપ્તિ અગાઉ ખતમ થઈ ગયો હતો. યુએસસીઆઇએસ (USCIS) નિયમો હેઠળ 2 એપ્રિલ અને 3 એપ્રિલે મેળવવામાં આવેલી 123,480 અરજીઓ જે ટોચમર્યાદાને આધિન હતી તે ભરાઈ ગઇ હતી અને ત્યાર બાદ 65,000ને વધુ પ્રક્રિયા માટે યાદચ્છિક રીતે પસંદ કરવામાં આવી હતી. નાણાકીય વર્ષ 2008 માટે વધારાના 20,000 એડવાન્સ્ડ ડિગ્રી એચ-1બી (H-1B) વિઝા 30 એપ્રિલે સમાપ્ત થઈ ગયા હતા.

નવેમ્બર 2006ના રોજ પ્રસિદ્ધ થયેલા એચ-1બી (H-1B) વિઝા અંગેના વાર્ષિક અહેવાલમાં યુએસસીઆઈએસ (USCIS)માં જણાવાયું હતું કે તેણે નાણાકીય વર્ષ 2004માં 131,000 અને નાણાકીય વર્ષ 2005માં 117,000 એચ-1બી (H-1B) વિઝા મંજૂર કર્યા હતા. આ સંખ્યામાં વધારો એટલા માટે થયો છે કારણકે નોકરીદાતા જો યુનિવર્સિટી અથવા રિસર્ચ લેબ હોય તો એચ-1બી (H-1B) વિઝાને ટોચ મર્યાદામાંથી મુક્તિ આપી શકાય તેમ છે.

નાણાકીય વર્ષ 2009 માટે યુએસસીઆઇએસ (USCIS)એ 8 એપ્રિલ 2008ના રોજ જાહેરાત કરી હતી કે તે વર્ષ માટે 20,000 એડવાન્સ્ડ અને 65,000 ક્વોટા માટે વિઝાનો સમગ્ર ક્વોટા ભરાઇ ગયો છે. યુએસસીઆઇએસ (USCIS) 1 એપ્રિલથી 7 એપ્રિલ 2008 દરમિયાન મેળવેલ તમામ ફાઇલિંગ માટે લોટરી કરતા અગાઉ પ્રારંભિક ડેટા એન્ટ્રી કરશે.

નાણાકીય વર્ષ 2010 માટે યુએસસીઆઇએસ (USCIS)એ 21 ડિસેમ્બર, 2009ના રોજ જાહેરાત કરી હતી કે વર્ષનો ક્વોટા મેળવવા માટે પૂરતા પ્રમાણમાં અરજીઓ મળી છે. વલણના નિષ્ણાતો જણાવે છે કે ઓક્ટોબરથી નવેમ્બર વચ્ચે ગમે ત્યારે નાણાકીય વર્ષ 2011ની ટોચ મર્યાદાએ પહોંચી શકાશે કારણ કે અર્થતંત્રમાં તેજી આવી રહી હતી અને મંદી ઘટી રહી હતી.

## એચ-1બી (H1-B) આશ્રિત નોકરીદાતા 
તાજેતરના એચ-1બી (H1-B) કાયદા પ્રમાણે એચ-1બી (H1-B) આશ્રિત નોકરીદાતા તરીકે ઓળખાતા ચોક્કસ નોકરીદાતાઓએ એચ-1બી (H1-B) કામદારોની ભરતી કરતા પહેલા તે જગ્યા માટે અમેરિકામાં તે જગ્યા વિશે જાહેરાત આપવી પડશે.  મુક્તિ પામનાર એચ-1બી (H1-B) નોન-ઇમિગ્રન્ટની ભરતી કરતી વખતે આ જરૂરિયાત લાગુ થતી નથી.

50 કર્મચારીઓની કંપનીઓ માટે **એચ-1બી (H1-B) આશ્રિત નોકરીદાતા** ની વ્યાખ્યા એચ-1બી (H1-B) દરજ્જામાં 15 ટકાથી વધુ કર્મચારીઓ ધરાવતી કંપની તરીકે કરવામાં આવે છે. નાની કંપનીઓને આશ્રિત બનતા અગાઉ એચ-1બી (H1-B) કર્મચારીઓની વધુ ટકાવારી રાખવાની છુટ અપાય છે.

## કાર્યક્રમની ટીકા
એચ-1બી (H1-B) કાર્યક્રમની ઘણી ટીકા કરવામાં આવી છે.

### કામદાર પર એચ-1બી (H1-B) સ્પોન્સરશિપનો ખર્ચ
આ પદ્ધતિ ગેરકાયદે હોવા છતાં એવું મોટા પાયે માનવામાં આવે છે કે કેટલાક નોકરીદાતા સ્પોન્સર તથા એચ-1બી (H1-B) અરજીની પ્રક્રિયા સાથે સંકળાયેલ તમામ અથવા વધુ ખર્ચ એચ-1બી (H1-B) કામદારો પર નાખે છે. આ ફી સામાન્ય રીતે બોન્ડ અથવા અન્ય સાધનોના સ્વરૂપમાં હોય છે જે કાયદાની કાનૂની છટકબારી તરીકે કામ કરે છે.

### કામદારોની અછત પડતી નથી
નોબેલ પારિતોષિક વિજેતા અર્થશાસ્ત્રી મિલ્ટન ફ્રિડમેનએ આ કાર્યક્રમને 2002માં *કમ્પ્યુટરવર્લ્ડ* માં એક લેખમાં ટાંક્યા પ્રમાણે કોર્પોરેટ સબસિડી કહ્યો હતો. ફ્રિડમેનનું અવસાન થયું હોવાથી આ અવતરણની ચોકસાઇ જાણી શકાય તેમ નથી. આવો મત ધરાવતા અન્ય લોકોમાં ડો. નોર્મન મેટલોફ સામેલ છે જેમણે એચ-1બી (H-1B) વિષય પર ઇમિગ્રેશન અંગેની યુએસ હાઉસ જ્યુડિસરી કમિટી સબકમિટી સમક્ષ જુબાની આપી હતી. *યુનિવર્સિટી ઓફ મિશિગન જર્નલ ઓફ લો રિફોર્મ*  માટે મેટલોફના કાગળોમાં દાવો કરવામાં આવ્યો છે કે અમેરિકન કમ્પ્યુટર સંબંધિત રોજગાર ભરવા માટે લાયકાત ધરાવતા અમેરિકન નાગરિકોની કોઇ અછત નથી, અને કામદારોની અછતની ભરપાઇ માટે એચ-1બી (H-1B) વિઝાની અમેરિકન કંપનીઓને જરૂર છે તે માટે પૂરાવા તરીકે રજૂ કરાયેલી માહિતી ખામીયુક્ત છે. યુનાઇટેડ સ્ટેટ્સ જનરલ એકાઉન્ટિંગ ઓફિસે 2000માં એક અહેવાલમાં જણાવ્યું હતું કે એચ-1બી (H-1B) કાર્યક્રમ પરના નિયંત્રણોમાં અસરકારકતા ગેરહાજર છે. જીએઓ (GAO) અહેવાલની ભલામણો ત્યાર બાદ લાગુ પાડવામાં આવી હતી.  હાઇ-ટેક કંપનીઓ એચ-1બી (H-1B) વિઝા માટે 65,000ની વાર્ષિક ટોચ મર્યાદા વધારવા માટે કોંગ્રેસને જણાવે ત્યારે તેઓ ઘણી વાર તકનીકી કામદારોની અછતનું કારણ આપે છે, પરંતુ જ્હોન મિઆનો અને સેન્ટર ફોર ઇમિગ્રેશન સ્ટડીઝના અભ્યાસ પ્રમાણે આ દાવાને ટેકો આપવા માટે કોઇ આધારભૂત આંકડા નથી. ડ્યુક, આલ્ફ્રેડ પી. સ્લોઅન ફાઉન્ડેશન, જ્યોર્જટાઉન યુનિવર્સિટી, અને અન્ય સ્થળે થયેલા અભ્યાસોને ટાંકતા વિવેચકોએ એવી દલીલ પણ કરી છે કે કેટલાક વર્ષોમાં બહારથી મંગાવાયેલા વિદેશી પ્રોગ્રામર્સ અને એન્જિનિયર્સની સંખ્યા ઉદ્યોગમાં પેદા થતી રોજગારીની સંખ્યાને વટાવી જશે. સંગઠનોએ આ કાર્યક્રમથી નકારાત્મક અસર થઈ હોય તેવા વ્યક્તિઓ પાસેથી સીધા એચ-1બી (H1-B) વિઝા હાર્મ અહેવાલના સેંકડો અનુભવો પણ રજૂ કર્યા છે, જેમાના ઘણાં મિડિયા સમક્ષ બોલવા માટે તૈયાર છે.

### પ્રમાણમાં નીચા કૌશલ્યની જરૂર
એચ-1બી (H-1B) કાર્યક્રમની અન્ય એક ટીકા તેના અસ્પષ્ટ લાયકાતના ધોરણો અંગે કરવામાં આવે છે, પરંતુ કેસ લોની સંસ્થા દ્વારા માન્ય રખાયેલ ચોક્કસ માર્ગદર્શિકામાં ધોરણોને વ્યાખ્યાયિત કરવામાં આવ્યા છે. ઉચ્ચ કૌશલ્ય ધરાવતા કામદારો માટેના કાર્યક્રમ તરીકે ઘણી વાર ઉલ્લેખ થવા છતાં એચ-1બી (H-1B) વિશેષતા ધરાવતા વ્યવસાયો માટે લાગુ થાય છે. એવી દલીલ કરી શકાય કે જેમાં લઘુત્તમ સ્નાતકની ડિગ્રીની જરૂર પડતી હોય તેવા કોઇ પણ કામને “ઉચ્ચ કૌશલ્ય”નું કામ ગણી શકાય.

વિશેષતા ધરાવતા વ્યવસાયોને એવી જગ્યા તરીકે વ્યાખ્યાયિત કરવામાં આવેલ છે જેમાં ચોક્કસ ક્ષેત્રમાં સૈદ્ધાંતિક અથવા તકનીકી કુશળતાની જરૂર પડે અને સામાન્ય રીતે તેનું અર્થઘટન એવી જોબ તરીકે કરવામાં આવ્યું છે જેમાં બેચલર્સ ડિગ્રી મેળવવાની જરૂર પડે. સામાન્ય એચ-1બી (H-1B) વ્યવસાયોમાં આર્કિટેક્ટ્સ, એન્જિનિયર્સ, કમ્પ્યુટર પ્રોગ્રામર્સ, એકાઉન્ટન્ટ્સ, ડોક્ટર્સ, વેટેરિનરિયન, ડેન્ટિસ્ટ, રજિસ્ટર્ડ નર્સ, બિઝનેસ મેનેજર્સ અને કોલેજ પ્રોફેસર્સનો સમાવેશ થાય છે. એચ-1બી (H-1B) વિઝા કાર્યક્રમમાં ફેશન મોડલ્સનો પણ સમાવેશ થાય છે.

### વેતનમાં ઘસારો
વેતનમાં ઘસારો એ એચ-1બી (H-1B) કાર્યક્રમના ટીકાકારો દ્વારા કરવામાં આવતી સૌથી મોટી ફરિયાદ છે. કેટલાક અભ્યાસમાં જાણવા મળ્યું છે કે એચ-1બી (H-1B) કામદારોને અમેરિકન કામદારોની સરખામણીમાં ઘણું નીચું વેતન ચુકવાય છે. એવો દાવો કરવામાં આવે છે કે એચ-1બી (H-1B) કાર્યક્રમનો ઉપયોગ સસ્તા કામદારોના સ્રોત તરીકે થાય છે. નેશનલ બ્યૂરો ઓફ ઇકોનોમિક રિસર્ચ માટે હાર્વર્ડના પ્રોફેસર જ્યોર્જ જે બોર્જસે કરેલા અભ્યાસમાં જાણવા મળ્યું હતું કે, “ડોક્ટરેટ્સ ધરાવતા લોકોના પુરવઠામાં ઇમિગ્રેશનના આધારે 10 ટકા વધારો કરવાથી સમકક્ષ કામદારોના વેતનમાં લગભગ 3થી 4 ટકા ઘટાડો થાય છે.”

એચ-1બી (H-1B) અરજીમાં સામેલ કરાયેલ એલસીએ (LCA)થી એવી ખાતરી આપતું હોવાનું મનાય છે કે એચ-1બી (H-1B) કામદારોને શ્રમ બજારમાં પ્રવર્તમાન વેતન અથવા નોકરીદાતાનો વાસ્તવિક સરેરાશ વેતન (બેમાંથી જે ઊંચુ હોય તે) ચુકવાય છે, પરંતુ પૂરાવા પરથી જાણવા મળે છે કે નોકરીદાતાઓ આ જોગવાઇઓનું પાલન કરતા નથી અને દુરુપયોગ કરનારાઓને ભારે દંડ ફટકારાતો હોવા છતાં તેઓ વાસ્તવિક પ્રવર્તમાન વેતન ચુકવવાનું ટાળે છે.

ડીઓએલ (DOL)એ પ્રવર્તમાન વેતનને ચાર સ્તરમાં વિભાજિત કર્યું છે, જેમાં લેવલ વન (પ્રથમ સ્તર) સરેરાશ અમેરિકન દ્વારા મેળવાતા વેતનના લગભગ 17 ટકાનું પ્રતિનિધિત્વ કરે છે. લગભગ 80 ટકા એલસીએ (LCA) આ 17મા ટકાના સ્તરે દાખલ કરવામાં આવે છે.. ડીઓએલ (DOL)ની વેબસાઇટ પરથી ચાર-સ્તરના પ્રવર્તમાન વેતન મેળવી શકાય છે અને સામાન્ય રીતે સરેરાશ વેતન કરતા તે ઘણા નીચા હોય છે.

પ્રવર્તમાન વેતન ધોરણો કથિત રીતે સંદિગ્ધ છે અને તેથી તેમાં ચેડા કરવાનું વધુ સરળ છે, જેથી નોકરીદાતાઓ વિઝા કામદારોને ઓછો પગાર આપે છે. રોકેસ્ટર ઇન્સ્ટિટ્યૂટ ઓફ ટેકનોલોજી ખાતે જાહેર નીતિના સહાયક પ્રોફેસર રોન હિરા મુજબ 2005માં નવા એચ-1બી (H-1B) ઇન્ફોર્મેશન ટેકનોલોજી (આઇટી (IT)) માટે સરેરાશ પગાર વેતન માત્ર 50,000 ડોલર હતું જે બી.એસ. ડિગ્રી ધરાવતા આઇટી (IT) સ્નાતકના પ્રારંભિક વેતન કરતા પણ નીચું હતું. યુએસ સરકારની ઓઇએસ (OES) ઓફિસનો ડેટા દર્શાવે છે કે 90 ટકા એચ-1બી (H-1B) આઇટી (IT) વેતન સમાન વ્યવસાય માટે સરેરાશ અમેરિકન વેતન કરતા નીચું હતું.

2002માં સન માઇક્રોસિસ્ટમ્સના એક ભૂતપૂર્વ કામદાર ગાય સેન્ટિગ્લિયાએ યુએસ ડિપાર્ટમેન્ટ ઓફ જસ્ટિસ અને યુએસ ડિપાર્ટમેન્ટ ઓફ લેબરમાં સાન્ટા કાર્લા કંપની એચ1-બી (H-1B) વિઝાધારક વિદેશી કર્મચારીઓની તરફેણમાં અમેરિકન નાગરિકો તરફ ભેદભાવ રાખે છે તેવી ફરિયાદ દાખલ કર્યા બાદ યુએસ સરકારે સન માઇક્રોસિસ્ટમ્સની ભરતી પ્રક્રિયા અંગે તપાસ શરૂ કરી હતી. સેન્ટિગ્લિયાએ કંપની સામે આરોપ મૂક્યો હતો કે તેણે 2001માં 3900 કર્મચારીઓને છૂટા કર્યા ત્યારે અમેરિકન નાગરિકો વિરૂદ્ધ ભેદભાવ રાખ્યો હતો અને તે જ સમયે હજારો વિઝા માટે અરજી કરી હતી. 2002માં સનના 39,000 કામદારોમાંથી લગભગ 5 ટકા કામ ચલાઇ વર્ક વિઝા ધરાવતા હતા તેમ તેણે કહ્યું હતું. 2005માં એવું નક્કી થયું હતું કે સનએ માત્ર નાની જરૂરિયાતોનો ભંગ કર્યો હતો અને કોઇ ભંગ બહુ નોંધપાત્ર કે ઇચ્છાપૂર્વકનો ન હતો. તેથી જજે સનને માત્ર તેની ભરતીની પ્રક્રિયામાં ફેરફાર કરવા આદેશ આપ્યો હતો.

### નોકરીદાતાઓ માટે છુપો ખર્ચ અને જોખમો
જોકે, નીચા વેતનનો અર્થ નોકરીદાતાઓ માટે નીચો ખર્ચ થાય તે જરૂરી નથી. કંપનીનો માટે એચ-1બી (H-1B) વિઝા માટે અરજી કરવાનો ખર્ચ નોંધપાત્ર હોઇ શકે છે, અને તે 1,440 ડોલરથી 5,000 ડોલર વચ્ચે હોય છે કારણ કે એચ-1બી (H-1B) ફીમાં 2,000 ડોલરનો વધારો કરવામાં આવ્યો હતો જે એવા અરજકર્તાઓ માટે લાગુ થતું હતું જેઓ યુનાઇટેડ સ્ટેટેસમાં 50 કે તેનાથી વધુ કર્મચારીઓ ધરાવતા હોય અને યુનાઇટેડ સ્ટેટ્સમાં કર્મચારીઓમાંથી 50 ટકાથી વધુ એચ-1બી (H-1B) અથવા એલ (L) (એલ-1એ (L-1A), એલ-1બી (L-1B) અને એલ-2 (L-2) સહિત) 14, ઓગસ્ટ, 2010થી ગ્રન્ટ દરજ્જો ધરાવતા હોય, જ્યારે પ્રમુખ ઓબામાએ લો પબ્લિક લો 111-230 પર સહી કરી હતી. તેમાં અસલ દેશની સરહદે જવા માટેના સંભવિત પ્રવાસનો ખર્ચ કે રિન્યૂઅલ ખર્ચનો સમાવેશ કરવામાં આવ્યો ન હતો.  આ ઉપરાંત ઊંચી માંગના કારણે સંભવિત કામદારને વિઝા મળશે તેની કોઇ ગેરંટી હોતી નથી અને ખર્ચ ઘણી વાર નોન-રિફંડેબલ હોય છે. આ ઉપરાંત નોકરીદાતા દ્વારા કામદારને કાઢી મૂકવામાં આવે તો નોકરીદાતાએ તેને તેના છેલ્લા વિદેશી રહેણાક પર પરત મોકલવાનો વાજબી ખર્ચ પણ ઉઠાવવો પડે છે. આ જોગવાઇમાં માત્ર છૂટા કરવાની પ્રક્રિયા સામેલ છે, કામદાર રાજીનામું આપે તો તે લાગુ થતું નથી. 

### કર્મચારીઓ માટેના જોખમો
ઐતિહાસિક રીતે એચ-1બી (H-1B) ધારકોને કરારનામા આધારિત કર્મચારી તરીકે ઘણીવાર ઓળખવામાં આવે છે, અને આ સરખામણીમી હવે સંપૂર્ણપણે ચોકસાઇપૂર્ણ રહી નથી, કારણ કે તે 2000ના વર્ષના એકવીસમી સદીમાં અમેરિકન સ્પર્ધાત્મકતા અંગેના ધારાની મંજૂરી પહેલા વધુ કાયદેસરતા ધરાવતી હતી. ઇમિગ્રેશન સામાન્ય રીતે ટૂંકા અને લાંબા ગાળાના મુલાકાતીઓને ગ્રીન કાર્ડ (કાયમી રહેઠાણ)ની માગણી કરવાની મહત્ત્વકાંક્ષાને મંજૂરી આપતા નથી, પરંતુ એચ-1બી (H-1B) વિઝાધારક એ સંદર્ભમાં મહત્ત્વનો અપવાદ છે કે એચ-1બી (H-1B)ને બેવડા હેતુના સિદ્ધાંત તરીકે ઓળખાતા સિદ્ધાંત હેઠળ ગ્રીન કાર્ડ માટેના સંભવિત પગલાં તરીકે કાનૂની રીતે સ્વીકાર કરવામાં આવે છે. 

એચ-1બી(H-1B) વિઝાધારકને તેમના નોકરીદાતા દ્વારા અમેરિકાના શ્રમ વિભાગને એલિયન લેબર સર્ટિફિકેશન માટેની અરજી કરીને તેમના ગ્રીન કાર્ડ માટે સ્પોન્સર કરી શકે છે. ભૂતકાળમાં સ્પોન્સરશિપ પ્રક્રિયાને કેટલાંક વર્ષો લાગતા હતા અને આ સમયગાળામાંથી મોટાભાગના સમયગાળામાં એચ-1બી (H-1B) વિઝાધારક ગ્રીન કાર્ડની જરૂરિયાત પૂરી કરવા તેમના સ્થળને ગુમાવ્યા વગર નોકરી બદલી શકતા નથી. તેનાથી એચ-1બી (H-1B) વિઝાધારક દ્વારા નોકરીદાતા માટે ફરજિયાત વફાદારીનું પરિમાણ ઊભું થયું હતું.  આલોચકોએ આક્ષેપ કર્યો હતો કે નોકરીદાતાને આવી ફરજિયાત વફાદારીથી લાભ થાય છે, કારણ કે તેનાથી એવા જોખમમાં ઘટાડો થાય છે કે એચ-1બી (H-1B) કર્મચારી પોતાની નોકરી છોડીને હરીફ કંપનીમાં જોડાય અને તેનાથી સિટિઝન કામદારોને રોજગારી બજારમાં ગેરલાભ થાય છે, કારણ કે નોકરીદાતાને ઓછી ખાતરી મળે છે કે ખાસ કરીને નોકરીની પરિસ્થિતિ આકરી હોય, વેતનો નીચા હોય અથવા કામગીરી મુશ્કેલ હોય કે જટિલ હોય તો આ નાગરિક વધારાના સમયગાળા માટે નોકરીમાં જળવાઈ રહેશે. એવી દલીલ કરવામાં આવે છે કે તેનાથી એચ-1બી (H-1B) પ્રોગ્રામ નોકરીદાતા માટે ખૂબ જ આકર્ષક બને છે અને આ સંદર્ભના શ્રમ કાયદા પર આવી સાનુકુળ શરતોમાંથી લાભ મેળવવા કંપનીઓનો પ્રભાવ પડ્યો છે.

તાજેતરના કેટલાંક અખબારી અહેવાલ સૂચવે છે કે 2008માં શરૂ થયેલી મંદીથી એચ-1બી (H-1B) વિઝાની સ્થિતિને આ પ્રોગ્રામના સમર્થકો અને તેના વિરોધીઓ એમ બંને માટે વધુ ખરાબ બનાવશે. ગ્રીન કાર્ડ મેળવવાની પ્રક્રિયા એટલી લાંબી બની છે કે આ મંદીના વર્ષો દરમિયાન તે અસાધારણ રહ્યું નથી કે સ્પોન્સરિંગ કંપનીઓ નિષ્ફળ રહી હોય અને અદ્રશ્ય થઈ ગઈ હોય, તેથી એચ-1બી (H-1B) કર્મચારીને બીજા સ્પોન્સર શોધવા પડે છે અને ગ્રીન કાર્ડ માટેની  હરોળમાં પોતાનું સ્થળ ગુમાવવું પડે છે. એચ-1બી (H-1B) કર્મચારી પોતાનું ગ્રીન કાર્ડ મેળવવાના સમયથી માત્ર એક મહિનો દૂર હોય પરંતુ જો તેમની છટણી થાય તો તેમણે આ દેશ છોડવા પડે છે અથવા ગ્રીન કાર્ડ મેળવવાની હરોળમાં છેલ્લે આવી જાય છે અને ગ્રીન કાર્ડ મેળવવાની પ્રક્રિયા ફરીથી ચાલુ કરવી પડે છે તથા તેમની રાષ્ટ્રીયતા અને વિઝા કેટેગરીના આધારે 10 વર્ષ જેટલા લાંબા સમયની રાહ જોવી પડે છે.

### કર્મચારીઓ અને અરજદારો દ્વારા છેતરપિંડી
સપ્ટેમ્બર 2008ના યુ.એસ સિટિઝનશિપ એન્ડ ઇમિગ્રેશન સર્વિસિસ ‘‘એચ-1બી (H-1B) બેનિફિટ ફ્રોડ એન્ડ કમ્પ્લાયન્સ એસેટમેન્ટ’’ના તારણ મુજબ મંજૂર કરવામાં આવેલા 21 ટકા એચ-1બી (H-1B)  વિઝા છેતરપિંડીજનક અરજીઓ અથવા ટેકનિકલ બાબતોનું ઉલ્લંઘન સાથેની અરજીઓ આધારિત હતા. છેતરપિંડીની વ્યાખ્યામાં ઇરાદાપૂર્વકનું ખોટા અર્થઘટન, ખોટા દસ્તાવેજ અથવા નક્કર હકીકતની બાદબાકીનો સમાવેશ થાય છે. છેતરપિંડીની વ્યાખ્યામાં સમાવેશ થતો નથી તેવા તકનીકી ઉલ્લંઘન, ભૂલો, માહિતીની બાદબાકી અને નિયમ પાલનમાં નિષ્ફળતાનો આ 21 ટકાના દરમાં સમાવેશ કરવામાં આવ્યો હતો. 
પરિણામસ્વરૂપે યુએસસીઆઇએસ (USCIS)એ એચ-1બી (H-1B) અરજીઓ માટે છેતરપિંડી અને તકનીકી ઉલ્લંઘનની સંખ્યામાં ઘટાડો કરવા માટે કાર્યપદ્ધતિમાં ફેરફાર કર્યા છે.

### આઉટસોર્સિંગ વિઝા 
એચ-1બી (H-1B) વિઝાના સુધારા અંગે ગૃહમાં નિવેદન કરતા સેનેટર ડિક ડર્બને જણાવ્યું હતું કે ‘‘એચ-1બી (H-1B) વિઝા આધારિત નોકરી 3 વર્ષ માટેની હોય છે અને તેને 3 વર્ષ માટે રિન્યૂ કરી શકાય છે. આ પછી આ કામદારોનું શું થાય છે? બરાબર, તેઓ રહી શકે છે. તે શક્ય છે. પરંતુ ભારતમાંથી આવેલી આ નવી કંપનીઓ કમાણી કરવાના ઘણા વધુ સારા ઉદ્દેશ ધરાવે છે.  તેઓ ખાલી જગ્યા ભરવા અને તે કામ કરવાના પૈસા કમાવવા એન્જિનિયર્સને ભારતમાંથી અમેરિકા મોકલે છે અને 3થી 6 વર્ષ પછી તેઓ અમેરિકન કંપનીઓ સાથે સ્પર્ધા કરતી આ કંપનીઓ માટે કામ કરવા માટે ભારતમાં પરત જાય છે. તેઓ તેને તેમના આઉટસોર્સિંગ વિઝા કહે છે. તેઓ અમેરિકના લોકો કેવી રીતે બિઝનેસ કરે છે તે શીખવા માટે તેમના પ્રતિભાશાળી એન્જિનિયર્સને મોકલી રહી છે અને પછી તેમને પાછા લઈ જાય છે અને પછી અમેરિકાની કંપનીઓ સાથે સ્પર્ધા કરે છે." આઉટસોર્સિંગ તરીકે એચ-1બી (H-1B)ના ઉપયોગના ટિકાકારો એનો પણ ઉલ્લેખ કરે છે કે અમેરિકામાં હેડક્વાર્ટર ધરાવતી કંપનીઓ કરતા ભારતમાં હેડક્વાર્ટર્સ ધરાવતી કંપનીઓને વધુ એચ-1બી (H-1B) વિઝા મંજૂરી કરવામાં આવે છે.

## એચ-1બી (H-1B)ધારકો દ્વારા ટીકા
### આઉટ-ઓફ-સ્ટેટ ટ્યુશનની ચુકવણી 
મોટાભાગના રાજ્યમાં એચ-1બી (H-1B) કામદારો અને તેમના આશ્રિતો અમેરિકામાં ગમે તેટલો સમય પસાર કર્યો હોય તો પણ ઇન-સ્ટેટ ટ્યુશન માટે લાયક ગણાતા નથી. જોકે એક દાયકા કરતા વધુ સમયથી કેલિફોર્નિયા, ન્યૂ યોર્ક, વોશિંગ્ટન અને ટેક્સાસ જેવા કેટલાંક રાજ્યોએ એચ-1બી(H-1B) કામદારો અને તેમના આશ્રિતોને ઇન-સ્ટેટ ટ્યુશન પ્રોગ્રામ હેઠળ આવરી લીધા છે. ખાસ કરીને એચ-1બી (H-1B)  અને એચ-4 (H-4) નિવાસીઓને ઇન-સ્ટેટ ટ્યુશન ઓફર કરવાનો નિર્ણય રાજ્યની કોર્ટના પ્રતિકૂળ ચુકાદાને કારણે લેવામાં આવ્યો છે, જેમાં ટોલ વિ. મોરેનો, 441 યુએસ. 458 (1979)માં સુપ્રીમ કોર્ટના નિર્ણયમાં જી-4 (G-4) વિઝા માટે આપવામાં આવેલા ચુકાદાને આધાર બનાવવામાં આવ્યો છે.

### સામાજિક સુરક્ષા અને મેડિકેર કરવેરા 
એચ-1બી (H-1B) કર્મચારીઓએ તેમની નોકરીના ભાગરૂપે સામાજિક સુરક્ષા અને મેડિકેર કરવેરા ચુકવવા પડે છે. અમેરિકાના નાગરિકોની જેમ જો તેમણે ઓછામાં ઓછા 10 માટે સામાજિક સુરક્ષાના લાભ માટે ચુકવણી કરી હોય તો તેમને અમેરિકા છોડી દેવાના કિસ્સામાં પણ સામાજિક સુરક્ષાના લાભ મેળવવા લાયક ગણાય છે. વધુમાં અમેરિકાએ એ સુનિશ્ચિત કરવા કેટલાંક દેશો સાથે દ્રિપક્ષીય સમજૂતીઓ કરેલી છે કે અમેરિકાની સામાજિક સુરક્ષા વ્યવસ્થા હેઠળ પસાર કરેલા સમયને, જો તે 10 વર્ષથી ઓછો હોય તો પણ, સંબંધિત દેશોની સમાન પ્રકારની વ્યવસ્થામાં તેની ગણતરી થાય અને તેનાથી ઉલટુ.

### જીવનસાથી કામ ન કરી શકે  
એચ-1બી (H-1B)  વિઝાધારકના જીવનસાથી કે તેઓ મોટાભાગે એચ-4 (H-4)  (આશ્રિત) વિઝા સાથે આવે છે તેઓ અમેરિકામાં નોકરી કરી શકતા નથી.

### નોકરી ગુમાવવાના કિસ્સામાં બિનવાસ્તવિક વિદાયની જરૂરિયાત
જો એચ-1બી (H-1B) કામદારને કોઇપણ કારણોસર છૂટા કરવામાં આવે તો વ્યક્તિને જીવનની આ સ્થિતિનો સામનો કરવા એચ-1બી (H-1B) પ્રોગ્રામમાં ટેકનિકલ રીતે કોઇ ગ્રેસ પિરિયડ કે છૂટનો સમયગાળો નિર્ધારિત કરાયો નથી, તે માટે એચ-1બી (H-1B)  કામદાર અમેરિકામાં કેટલાં લાંબા સમય સુધી રહ્યા છે તેને પણ ધ્યાનમાં રાખવામાં આવતું નથી. તેથી સ્થિતિનો સામનો કરવા માટે બીજી નોન-ઇમિગ્રન્ટ દરજ્જા માટેની અરજી જરૂરી બની શકે છે.

છટણી કરવામાં આવેલા એચ-1બી (H-1B) કામદારો તેમના માટે પિટિશન દાખલ કરવા નવા એચ-1બી (H-1B) નોકરીદાતાને શોધવાનો પ્રયાસ કરે અને જો રોજગારીને છેલ્લી તારીખ અને નવા એચ-1બી (H-1B)ની નવી પિટિશન દાખલ કરવાની તારીખ વચ્ચે એક દિવસનો પણ તફાવત રહે તો તેમને દરજ્જા બહારના ગણવામાં આવે છે. કેટલાંક વકીલો દાવો કરે છે કે 30 દિવસ, 60 દિવસ અથવા ઘણીવાર 10 દિવસનો ગ્રેસ પિરિયડ છે, પરંતુ તે કાયદા મુજબ સાચુ નથી. વ્યવહારમાં યુએસસીઆઇએસ (USCIS)એ એચ-1બી (H-1B)ના ટ્રાન્સફર માટેની અરજીઓને 60 દિવસ સુધીના રોજગારી તફાવતના કિસ્સામાં પણ સ્વીકારી છે, પરંતુ તેની કાયદામાં કોઈ બાંયધરી નથી.

‘‘ગ્રેસ પિરિયડ’’ સંબંધિત કેટલીક ગુંચવણ ઊભી થવાનું કારણ એ છે કે એચ-1બી (H-1B) કામદારને તેમના રહેઠાણના **સત્તાવાર**  સમયગાળાના અંતે (છટણી કરાયેલા કર્મચારીને લાગુ પડતો નથી) અમેરિકામાંથી વિદાય લેવા માટે 10 દિવસનો ગ્રેસ પિરિયડ છે. આ ગ્રેસ પિરિયડ તો જ લાગુ પડે છે જો તેમના આઇ-797(I-797) એપ્રુવલ નોટિસ અથવા આઇ-94 (I-94)માં નિર્ધારિત કરાયેલી એચ-1બી (H-1B)ની પાકતી તારીખ સુધી નોકરી કરતા હોય. 8 સીએફઆર 214.2 (એચ) (13)(આઇ) (એ), (8 CFR 214.2(h)(13)(i)(A)).

નોકરીદાતા છટણી કરાયેલા કામદારાને પરત જવાનું ભાડુ ચુકવવા માટે કાનૂની રીતે બંધાયેલા છે. 

## કામદારોનું રક્ષણ અને કાયદાનું પાલન
યુએસસીઆઇએસ (USCIS)માં દાખલ થયેલી દરેક એચ-1બી (H-1B) અરજી સાથે યુએસ ડિપાર્ટમેન્ટ ઓફ લેબર દ્વારા પ્રમાણિત એક લેબર કંડિશન એપ્લિકેશન (એલસીએ) (LCA) સામેલ હોવી જરૂરી છે. એલસીએ (LCA) એવી રીતે ઘડવામાં આવી છે જેથી નોન-ઇમિગ્રન્ટ કામદારોને આપવામાં આવતું વેતન સંબંધિત રોજગાર ક્ષેત્રના “પ્રવર્તમાન વેતન”ની સમકક્ષ અથવા વધુ હોય.  એલસીએ (LCA)માં એક પ્રમાણિતતાનો એક વિભાગ હોય છે જેથી આ કાર્યક્રમનો ઉપયોગ હડતાલ તોડવા માટે કે યુએસ નાગરિક કામદારોને બદલવાના હેતુથી વિદેશી કામદારોની આયાત માટે ન થઈ શકે. આ નિયમન હેઠળ એલસીએ (LCA) જાહેર રેકોર્ડનો વિષય છે. જનતાનો કોઇ પણ સભ્ય આ રેકોર્ડ જોવા માંગે તો એચ-1બી (H-1B) વિઝા પર ભરતી કરતી કંપનીઓએ તે ઉપલબ્ધ કરાવવો પડે છે. સંબંધિત રેકોર્ડ્સની નકલો ડિપાર્ટમેન્ટ ઓફ લેબર સહિતની વિવિધ વેબ સાઇટ્સ પર હાજર છે. 

સૈદ્ધાંતિક રીતે જોતા એલસીએ (LCA) પ્રક્રિયા યુએસના તથા એચ-1બી (H-1B) કામદાર બંનેને રક્ષણ મળે છે. જોકે, યુએસ જનરલ એકાઉન્ટિંગ ઓફિસરના કહેવા પ્રમાણે લાગુ કરવાની મર્યાદા અને પ્રક્રિયાને લગતી સમસ્યાઓના કારણે આ રક્ષણ બિનઅસરકારક બને છે. અંતમાં ડિપાર્ટમેન્ટ ઓફ લેબર નહીં, પરંતુ નોકરીદાતા નક્કી કરે છે કે સંબંધિત જગ્યા માટે પ્રવર્તમાન વેતન નક્કી કરવા કયા સ્રોતનો ઉપયોગ કરવામાં આવે, અને તે તેના માટે વિવિધ સરવેનો ઉપયોગ કરી શકે છે તથા ચોક્કસ નિશ્ચિત કરાયેલા નિયમો અને નિયમનોનું પાલન થતું હોય તો પોતાના વેતન સરવેનો ઉપયોગ પણ કરી શકે છે.

“સંપૂર્ણતા અને સામાન્ય બિનચોકસાઇ”ને અટકાવવા માટે ડિપાર્ટમેન્ટ ઓફ લેબરની એલસીએ (LCA)ની મંજૂરી પ્રક્રિયાને આ કાયદા દ્વારા ખાસ કરીને નિયંત્રિત કરવામાં આવે છે". નાણાકીય વર્ષ 2005માં 300,000 એલસીએ (LCA) દાખલ થયા હતા જેમાંથી માત્ર 800ને રદ કરવામાં આવ્યા હતા. હાયર અમેરિકન ફર્સ્ટ દ્વારા અસંખ્ય એચ-1બી (H1-B) વિઝા હાર્મ રેકોર્ડના અંગત અનુભવો આ કાર્યક્રમના કારણે નકારાત્મક અસર થઈ હોય તેવા વ્યક્તિઓ પાસેથી સીધા ટાંકવામાં આવ્યા છે જેમાંથી ઘણા મિડિયા સમક્ષ બોલવા માટે તૈયાર છે.

અમલીકરણનું ધોરણ નીચું છે અને નિયમભંગ કરનારાઓ આઇએનએસ (INS) ઓડિટમાં સાંગોપાંગ બચી ગયા હોવાના અહેવાલો છે.

2009માં ફેડરલ સત્તાવાળાઓએ એક રાષ્ટ્રવ્યાપી એચ-1બી (H-1B) વિઝા કૌભાંડનો પર્દાફાશ કર્યો હતો. ઓક્ટોબર 2009માં યુએસસીઆઇએસ (USCIS) રિપોર્ટમાં જણાવાયું હતું કે એચ-1બી (H-1B) કાર્યક્રમમાં નિયમભંગનો દર 20 ટકાથી વધારે છે.

## 2000નો અમેરિકન કોમ્પિટિટિવનેસ ઇન ધી ટ્વેન્ટી ફર્સ્ટ સેન્ચુરી એક્ટ
2000ના અમેરિકન કોમ્પિટિટિવનેસ ઇન ધી ટ્વેન્ટી ફર્સ્ટ સેન્ચુરી એક્ટ (એસી21) (AC21) અને યુએસ ડિપાર્ટમેન્ટ ઓફ લેબરની કામદાર પ્રમાણિતતા માટેની પીઇઆરએમ (PERM) પદ્ધતિએ એચ-1બી (H-1B) ગ્રીન કાર્ડ માટેની પ્રક્રિયા દરમિયાન માટેના વચગાળાના કરાર તરીકેની મોટા ભાગની દલીલો ફગાવી દીધી હતી. પીઇઆરએમ (PERM)ના કારણે કામદાર પ્રમાણિતતા પ્રક્રિયાનો સમયગાળો હવે લગભગ 9 મહિના (માર્ચ 2010 મુજબ) છે.

એસી21 (AC21)ના કારણે એચ-1બી (H-1B) કામદારો જો તેમની આઇ-148 અરજી છ મહિનાથી પેન્ડિંગ હોય અને આઇ-140 મંજૂર થઇ ગઈ હોય તો, જો તેઓ જે જગ્યાએ જઇ રહ્યા છે તે વર્તમાન સ્થાન સાથે ઘણા અંશે સમાન હોય તો તેઓ નોકરી બદલવા માટે સ્વતંત્ર છે. કેટલાક કિસ્સામાં આ કામદાર પ્રમાણપત્ર પાછા ખેંચવામાં આવે અને તેની જગ્યાએ પીઇઆરએમ (PERM) અરજીઓ રાખવામાં આવે તો પ્રક્રિયાનો સમય સુધરશે, પરંતુ વ્યક્તિ તેની પસંદગીની પ્રાથમિકતાની તારીખ ગુમાવશે. આવા કિસ્સામાં એચ-1બી (H-1B) કામદારોને ગ્રીન કાર્ડ ઓફર કરીને જોબ પર સ્થિર રાખવાના નોકરીદાતાના પ્રોત્સાહક પ્રયાસ ઘટી જશે કારણ કે નોકરીદાતા પર ઊંચો કાનૂની ખર્ચ અને કામદાર પ્રમાણિતતા તથા આઇ-140 પ્રક્રિયા સંબંધિત ફીનો બોજ આવશે પરંતુ એચ-1બી (H-1B) નોકરીદાતા જોબ બદલવા માટે મુક્ત હશે.

જોકે, પ્રાથમિકતાની તારીખમાં મોટા પ્રમાણમાં ઘટાડાના કારણે ઘણા લોકો વર્તમાન સમયે આઇ-485 દાખલ કરવા માટે અયોગ્ય ઠરે છે. તેથી તેઓ ઘણા વર્ષો સુધી તેમના સ્પોન્સરકર્તા નોકરીદાતાઓ સાથે વળગી રહે છે. પ્રિ-પીઇઆરએમ (PERM) નિયમો હેઠળ કામદાર પ્રમાણપત્રના ઘણા જૂના કેસ પડતર છે.

25 મે, 2006ના રોજ યુએસ સેનેટે ઇમિગ્રેશન ખરડો 2611 પસાર કર્યો હતો જેમાં એચ-1બી (H-1B) વિઝામાં કેટલાક વધારાનો સમાવેશ કરાયે હતો જેમ કે,
#બેઝ ક્વોટા 65,000થી વધારીને 115,000 કરવો,
#બેઝ ક્વોટા જ્યારે ભરાઇ જાય અને તેને ઘટાડવાની જોગવાઇ ન હોય ત્યારે તે આપોઆપ 20 ટકા વધારી દેવો,
#બેઝ ક્વોટાથી અલગ વ્યાપાર સંધિઓ માટે 6,800 વિઝા ઉમેરવા,
#વિદેશી સ્નાતક ડિગ્રીઓ ધરાવનારાઓ માટે 20,000 વિઝા ઉમેરવા,
#યુએસ સ્નાતક ડિગ્રીઓ ધરાવનારાઓ માટે 20,000થી વધારીને અમર્યાદિત વિઝાની સંખ્યા અને
#બિન નફાલક્ષી સંગઠનોનો ક્વોટાથી મુક્ત વિઝા આપવા.
જોકે, ગૃહે આ પગલાં ધ્યાનમાં લેવાનો ઇનકાર કરતા તેનો પરિષદમાં જ અંત આવી ગયો હતો અને ચૂંટણી સમયે કોઇ એચ-1બી (H-1B) વધારો કરવામાં આવ્યો ન હતો.

યુએસસીઆઇએસ (USCIS)એ જાહેરાત કરી હતી કે નીતિવિષયક સમીક્ષા કર્યા પછી તે સ્પષ્ટતા કરે છે કે એચ-1બી (H-1B) ક્વોટાની મર્યાદા ટાળવા માટે જેમણે યુએસ બહાર એક વર્ષ ગાળ્યો હોય અને સમગ્ર છ મહિનાની મુદ્દત પૂરી કરી ન હોય તેવા લોકોને એચ-1બી (H-1B) ટોચ મર્યાદાનો હિસ્સો બનાવ્યા વગર “બાકીના” પ્રારંભિક છ વર્ષના ગાળા માટે પુનઃદાખલ કરવા માટે પસંદ કરી શકાય છે.

યુએસસીઆઇએસ (USCIS)એ એવી જાહેરાત પણ કરી હતી કે નીતિ વિષયક સમીક્ષા બાદ તે સ્પષ્ટતા કરી રહી છે કે એચ-4 (H-4) દરજ્જા પર ગાળવામાં આવેલો સમય એચ-1બી (H-1B) એલિયન્સને લાગુ થતા છ વર્ષના મહત્તમ ગાળા સામે ગણવામાં નહીં આવે.

24 મે, 2007ના રોજ સેનેટે કોમ્પ્રિહેન્સિવ ઇમિગ્રેશન રિફોર્મ બિલ (એસ. 1348)માં સુધારા વિશે વિચારણા કરી હતી જેમાં એચ-1બી (H-1B) સ્કોલરશિપ અને તાલીમ ફી 1500 ડોલરથી વધારીને 8500 ડોલર (25થી વધુ પૂર્ણકાલિન કામદારો ધરાવતા એચ-1બી (H-1B) નોકરીદાતા માટે) કરવાના સેન્ડર્સ સુધારાનો સમાવેશ થતો હતો. આ વધારાની ફીનો ઉપયોગ તાલીમ અને સ્કોલરશિપ કાર્યક્રમો માટે અને અન્ય વર્તમાન ફી ઉપરાંત થવાનો હતો. સેનેટર સેન્ડર્સે તેમના સુધારાના સમર્થનમાં ટીમસ્ટર્સ યુનિયન અને એએફએલ–સીઆઇઓ (AFL-CIO)ના નામ આપ્યા હતા. સેનેટર સેન્ડર્સ (આઇ-વીટી) (I-VT)એ જણાવ્યું હતું કે સુધારા વગર “કુશળ મધ્યમ વર્ગ અને ઉચ્ચ મધ્યવર્ગના અમેરિકનો”ને અસર થશે અને તેમના વેતન ઘટવાનું ચાલુ રહેશે.  વોટ અગાઉ સેનેટર સેન્ડર્સે જાહેરાત કરી હતી કે તેણે પોતાના સુધારામાં કેટલાક ફેરફાર કર્યા છે અને તેણે અગાઉ પ્રસ્તાવ કરેલી એચ-1બી (H-1B) વિઝા માટેની ફી 8500 ડોલરથી ઘટાડીને 5000 કરી છે. સેનેટર સેન્ડર્સની જાહેરાત બાદ સેનેટર કેનેડી અને સ્પેન્સરે ખરડા માટે પોતાનો ટેકો જાહેર કર્યો હતો અને સુધારો 59-35 મતથી પસાર થયો હતો. યુએસની ટેકનોલોજી કંપનીઓના સંગઠન કમ્પિટ અમેરિકાએ કહ્યું હતું કે સેન્ડર્સના સુધારાથી “આઉટસોર્સિંગ વધશે અને યુએસની આર્થિક વૃદ્ધિને નુકસાન થશે.” 

2008ના કોન્સોલિડેટેડ નેચરલ રિસોર્સિસ એક્ટ, જે અન્ય અમુક મુદ્દા ઉપરાંત ઉત્તર મેરિયાના ટાપુઓના કોમનવેલ્થમાં ઇમિગ્રેશનને કેન્દ્રિત કરે છે, તેમાં જણાવાયું છે કે પરિવર્તનના ગાળા દરમિયાન સીએનએમઆઇ (CNMI) અને ગુઆમમાં એચ (H) વિઝા કેટેગરીમાં અન્યથા લાયક કામદારોને સંખ્યાકીય મર્યાદાઓ નહીં લાગુ પડે.

17 ફેબ્રુઆરી, 2009ના રોજ પ્રમુખ ઓબામાએ અમેરિકન રિકવરી એન્ડ રિઇન્વેસ્ટમેન્ટ એક્ટ, 2009 (“સ્ટીમ્યુલસ બિલ”), પબ્લિક લો 111-5 પર હસ્તાક્ષર કરી તેને કાયદો બનાવ્યો હતો. એઆરઆરએ (ARRA)ના સેક્શન 1616માં સેનેટર સેન્ડેરસ (આઇ-વીટી (I-Vt.)) અને ગ્રેસ્લી (આર-લોવા)ના એમ્પ્લોય અમેરિકન વર્કર્સ એક્ટ (“ઇએડબલ્યુએ” (“EAWA”))નો સમાવેશ કરાયો હતો જેથી બેન્કો અને અન્ય નાણાકીય સંસ્થાઓને એચ-1બી (H-1B) કામદારોની ભરતી કરતા રોકી શકાય, સિવાય કે તેમણે સમાન અથવા વધુ લાયકાત ધરાવતા યુએસ કામદારોને સ્થાન આપ્યા હોય, અને બેન્કોએ જે સ્થાનેથી યુએસ કામદારોની છટણી કરી હોય ત્યાં એચ-1બી (H-1B) કામદારોની ભરતી કરતા અટકાવી શકાય. આ નિયંત્રણોમાં સામેલ છેઃ
# નોકરીદાતાએ એચ-1બી (H-1B) અરજી દાખલ કરતા અગાઉ જે સ્થાન માટે એચ-1બી (H-1B) કામદારની માગણી કરવામાં આવી છે ત્યાં યુએસ કામદારની ભરતી કરવા માટે સારા હેતુથી પગલાં લેવા જોઈએ, જેમાં એચ-1બી (H-1B) કામદાર માટે કાયદા પ્રમાણે જે વેતન જરૂરી છે તેટલું વેતન ઓફર કરવું જોઇએ. નોકરીદાતાએ એ બાબત પણ પ્રમાણિત કરવી જોઇએ કે આ ભરતીના સંદર્ભમાં તેણે અરજી કરનાર કોઇ પણ યુએસ કામદારને જોબ ઓફર કરી છે જે સંબંધિત સ્થાન માટે સમાન અથવા વધારે લાયકાત ધરાવતો હોય.
# એચ-1બી (H-1B) અરજી દાખલ કર્યાના 90 દિવસ અગાઉ અને તે દાખલ કર્યાના 90 દિવસ અંદર નોકરીદાતાએ એચ-1બી (H-1B) કામદારના ઇચ્છિત રોજગારના સ્થાન પર એચ-1બી (H-1B) કામદારની સમકક્ષ જગ્યાએ કોઇ યુએસ કામદારની છટણી કરી હોવી ન જોઇએ અને છટણી કરી શકાશે નહીં.

## યુએસ નીતિમાં તાજેતરના ફેરફારો
યુએસસીઆઇએસ (USCIS) (યુએસ સિટિઝનશિપ એન્ડ ઇમિગ્રેશન સર્વિસિસ)એ તાજેતરમાં 8 જાન્યુઆરી, 2010ની તારીખનું એક આવેદનપત્ર  જાહેર કર્યું હતું. આ આવેદનપત્રમાં અસરકારક રીતે જણાવાયું હતું કે અરજકર્તા (નોકરીદાતા) અને લાભાર્થી (સંભવિત વિઝાધારક) વચ્ચે એક સ્પષ્ટ નોકરીદાતા કર્મચારી સંબંધ હોવા જોઇએ. તેમાં સ્પષ્ટરીતે જણાવાયું છે કે નોકરીદાતાએ સુસંગત રહેવા માટે શું કરવું જોઇએ અને માન્યતાપ્રાપ્ત સંબંધ અસ્તિત્વ ધરાવે છે તેવી નોકરીદાતાની રજુઆતને ટેકો આપવા માટે કયા દસ્તાવેજી પુરાવા આપવા પડશે.

કેટલાકની દલીલ છે કે તેના કારણે “જોબ શોપ ઉદ્યોગ ખતમ થઇ ગયો” છે. એક બાબત સ્પષ્ટ છે કે વિઝા અરજી મંજૂર કરવાની સંખ્યા ઘટી છે (અથવા પૂર્ણ ક્વોટાએ પહોંચવા માટે સામાન્ય કરતા ધીમો છે) પરંતુ એ સ્પષ્ટ નથી કે આ કાર્યક્રમને રોકવા માટે સામાન્ય રાજકીય દબાણનું પરિણામ છે કે વાસ્તવિક આર્થિક વાસ્તવિકતાઓમાંથી લાંબા ગાળાનું પરિણામ છે.  આવેદનપત્રમાં શેને માન્યતાપ્રાપ્ત કર્મચારી નોકરીદાતા સંબંધ નહીં ગણવામાં આવે તેના ત્રણ સ્પષ્ટ ઉદાહરણ આપવામાં આવ્યા છે.

* કામ પર ઓન અને ઓફ-સાઇટ કામ કરતો હિસાબનીશ
* ફેશન મોડલ
* ઓફ-સાઇટ કામ કરતો કમ્પ્યુટર સોફ્ટવેર એન્જિનયર

સોફ્ટવેર એન્જિનિયરના કિસ્સામાં અરજકર્તા (નોકરીદાતા)એ નીચેના (અમુક) કામ માટે સહમત થવાનું રહેશે.
* લાભાર્થીઓ પર ઓફ-સાઇટ અને ઓન-સાઇટ નજર રાખવી
* કોલ, અહેવાલ અને મુલાકાત દ્વારા આવું સુપરવિઝન જાળવવું
* રોજિંદા ધોરણે કામ પર નિયંત્રણ રાખવાનો “અધિકાર” હોવો, *જો આવા નિયંત્રણની જરૂર પડે તો* .
* કામ માટે સાધનો પૂરા પાડવા
* લાભાર્થીને કામ પર રાખવા, પગાર ચુકવવા અને છૂટા કરવાની ક્ષમતા
* કામની પ્રોડક્ટનું મૂલ્યાંકન અને પ્રગતિ/કામગીરીની સમીક્ષા કરવી
* કરના ઉદેશ માટે તેમનો દાવો કરવો
* (અમુક પ્રકારના) કામદાર લાભ આપવા
* કામ કરવા માટે “પ્રોપ્રાઇટરી માહિતી”નો ઉપયોગ કરવો
* બિઝનેસ સાથે સંકળાયેલ અંતિમ પ્રોડક્ટનું ઉત્પાદન
* કામની પ્રોડક્ટ જે રીતે તૈયાર થાય છે તેની પદ્ધતિ અને કાર્ય પર નિયંત્રણની “ક્ષમતા” હોવી.

તેમાં વધુમાં જણાવાયું હતું કે આ પરિબળોને કઇ રીતે ગણતરીમાં લેવા તે વિશે “સામાન્ય કાયદો લવચિક છે.”

આ મેમોરેન્ડામાં કાનુની કેસો ટાંકીને ઉદાહરણ આપવામાં આવ્યા છે, છતાં આવો મેમોરેન્ડા સ્વયં કાયદો નથી અને ભવિષ્યના મેમોરેન્ડા સરળતાથી બહાર પાડી શકાય છે જેનાથી આ બદલાઇ જશે.

## સમાન કાર્યક્રમો
એચ-1બી (H-1B) વિઝા ઉપરાંત અન્ય ઘણી વિઝા કેટેગરી છે જે વિદેશી કામદારોને યુએસ આવીને થોડા સમય માટે કામ કરવાની છૂટ આપે છે. 

એલ-1 (L-1) વિઝા કંપનીના વિદેશી કામદારોને આપવામાં આવે છે. તાજેતરના નિયમો હેઠળ વિદેશી કામદારોએ વિઝા મેળવતા અગાઉના ત્રણ વર્ષમાં ઓછામાં ઓછા એક વર્ષ માટે કંપની માટે કામ કર્યું હોવું જરૂરી છે. એલ-1બી (L-1B) વિઝા નોનઇમિગ્રન્ટ કામદારો માટે યોગ્ય છે જેમને કંપનીની તકનીક અને પદ્ધતિઓના વિશેષ જ્ઞાનના કારણે કામચલાઉ ધોરણે અમેરિકામાં સ્થળાંતર કરવામાં આવી રહ્યા હોય. એલ-1એ (L-1A) વ્યવસ્થાપકો અથવા એક્ઝિક્યુટિવ્સ માટે છે જેઓ લોકો અથવા કંપનીની મહત્વની કામગીરીનું વ્યવસ્થાપન કરશે. એલ-1 (L-1) વિઝાધારકને પ્રવર્તમાન વેતન ચુકવવાની કોઇ જરૂર નથી. કેનેડાના રહેવાસીઓ માટે સ્પેશિયલ એલ (L) વિઝા કેટેગરી ઉપલબ્ધ છે.

ટીએન-1 (TN-1) વિઝા ઉત્તર અમેરિકા ફ્રી ટ્રેડ એગ્રીમેન્ટ (નાફ્ટા (NAFTA))નો હિસ્સો છે અને કેનેડા અને મેક્સિકોના નાગરિકોને ઇસ્યુ કરવામાં આવે છે. ટીએન (TN) વિઝા માત્ર એવા કામદારોને મળે છે જેઓ નાફ્ટા (NAFTA) સંધિ હેઠળ નક્કી કરવામાં આવેલા પૂર્વનિર્ધારિત વ્યવસાયોની યાદીમાં આવતા હોય. ટીએન (TN) વિઝા માટે ચોક્કસ લાયકાતની જરૂરિયાતો  છે.

ઇ-3 (E-3) વિઝા ઓસ્ટ્રેલિયા મુક્ત વ્યાપાર સંધિ હેઠળ ઓસ્ટ્રેલિયાના નાગરિકોને ઈશ્યૂ કરાય છે.

સુધારેલી નાફ્ટા (NAFTA) સંધિ હેઠળ ચિલી અને સિંગાપોરના નાગરિકોને એચ-1બી1 (H-1B1) વિઝા આપવામાં આવે છે.

વર્ક વિઝામાં તાજેતરના એક ટ્રેન્ડ પ્રમાણે વિવિધ દેશો સંધિની વાટાઘાટના ભાગરૂપે પોતાના નાગરિકો માટે વિશેષ પસંદગી મેળવવા પ્રયાસ કરે છે. અન્ય ટ્રેન્ડ મોટા ઓથોરાઇઝેશન અથવા ઓમ્નિબસ બિલ્સમાં ઇમિગ્રેશનના કાયદામાં ફેરફાર માટે છે જેથી વિવાદ ટાળી શકાય જે અલગ વોટ સાથે હોઇ શકે છે.

એચ-2બી (H-2B) વિઝાઃ એચ-2બી (H-2B) નોનઇમિગ્રેશન કાર્યક્રમ હેઠળ નોકરીદાતાઓ વિદેશી કામદારોની ભરતી કરી શકે છે જેઓ યુએસ આવીને કામચલાઉ બિનકૃષિ કાર્ય કરી શકે જે એક સમય માટે, સીઝન આધારિત, પીક લોડ અથવા સમયાંતરે હોઇ શકે છે. એચ-2બી (H-2B) વિઝા મેળવવા માટે વિદેશી કામદારોની સંખ્યા પર વાર્ષિક 66,000ની મર્યાદા છે.

એચ-1બી (H-1B) વિઝાના વિકલ્પો
*તબીબી ડોક્ટરો અને ફિજિશિયનો માટે ગ્રીન કાર્ડ. 
**પૂર્વઆવશ્યકતાઃ નેશનલ ઇન્ટરેસ્ટ વેઇવર 
**વૈકલ્પિક રીતે, તબીબી ડોક્ટર અથવા ફિજિશિયન કામચલાઉ વિઝા મારફત કામચલાઉ ગાળા માટે યુએસમાં પ્રવેશી શકે છે.
*નર્સ અને ફિઝિકલ થેરપિસ્ટ્સ  માટે ગ્રીન કાર્ડ . (લિંક તૂટેલી છે)
*પ્રોફેસર્સ અને રિસર્ચર્સ માટે રોજગાર વિઝા . (લિંક તૂટેલી છે)

## એચ-1બી (H-1B) વિઝાધારકોના આશ્રિતો
એચ-1બી (H-1B) વિઝાધારકો તેમના નિકટના પરિવારજનો (જીવનસાથી અને 21 વર્ષથી ઓછી વયના બાળકો)ને એચ4 (H4) વિઝા કેટેગરી હેઠળ આશ્રિત તરીકે યુનાઇટેડ સ્ટેટ્સમાં લાવી શકે છે. એચ-1બી (H-1B) વિઝાધારક કાનૂની દરજ્જો ધરાવતા હોય ત્યાં સુધી એચ4 (H4) વિઝાધારક યુએસમાં રહી શકે છે. એચ4 (H4) વિઝાધારક યુએસમાં કામ કરવાને પાત્ર નથી અને તે સામાજિક સુરક્ષા ક્રમાંક (એસએસએન (SSN)) મેળવવાને પાત્ર નથી. એચ4 (H4) વિઝાધારક યુએસમાં શાળાએ જઇ શકે છે, ડ્રાઇવર્સ લાઇસન્સ મેળવી શકે છે અને બેન્કમાં ખાતું ખોલાવી શકે છે. ટેક્સ રિટર્ન પર ક્લેઇમ કરવા કે સંયુક્ત ટેક્સ રિટર્ન દાખલ કરવા માટે આશ્રિતે એક ઇન્ડિવિજ્યુઅલ ટેક્સ આઇડેન્ટિફિકેશન નંબર (આઇટીઆઇએન) (ITIN) મેળવવું પડે છે જેનો ઉપયોગ માત્ર ટેક્સ ભરવાના હેતુથી થાય છે.

## એચ-1બી (H-1B) ભૌગોલિક સ્થિતિ
યુએસમાં એચ-1બી (H-1B) વિઝા પરના તમામ કમ્પ્યુટર સિસ્ટમ એનાલિસ્ટ્સ અને પ્રોગ્રામર્સમાંથી 74 એશિયાના હતા. એશિયન આઇટી (IT) વ્યવસાયિકો દ્વારા મોટા પ્રમાણમાં યુએસમાં સ્થળાંતર ઓફશોર આઉટસોર્સિંગ ઉદ્યોગના ઝડપી વિકાસ માટે કેન્દ્રીય કારણ ગણવામાં આવે છે. 

## આઉટસોર્સિંગ કંપનીઓ દ્વારા એચ-1બી (H-1B)નો ઉપયોગ
2006માં અપાયેલા 65,000 એચ-1બી (H-1B) વિઝામાંથી આ કંપનીઓને 19,512 વિઝા મળ્યા હતા જેમાં ટોચની પાંચ એચ-1બી (H-1B) વિઝા મેળવનારમાં 4 આઉટસોર્સિંગ કંપનીઓ છે. યાદીમાં ટોચના સ્થાને કેટલીક સૌથી જાણીતી કંપનીઓઃ ઇન્ફોસિસ, સત્યમ કમ્પ્યુટર સર્વિસિસ, ટાટા કન્સલ્ટન્સી સર્વિસિસ અને વિપ્રો ટેકનોલોજીસ હતી. ટીકાકારોએ દલીલ કરી હતી કે આ આઉટસોર્સિંગ કંપનીઓને એચ-1બી (H-1B) વિઝા આપવા એ એચ-1બી (H-1B) વિઝા કાર્યક્રમનો વાસ્તવિક ઉદ્દેશ ન હતો. તેના માટેનું એક કારણ છેઃ વિવેચકોનો દાવો છે કે ભારતીય કંપનીઓ નિયમનોનું પાલન ટાળે છે અને વિઝાનો ઉપયોગ યુએસમાં કામદારોને તાલીમ આપવા માટે કરે છે જેથી વિદેશમાં જોબ લઇ જઇ શકાય.

2006માં વિપ્રોએ 20,000 એચ-1બી (H-1B) વિઝા અને 160 ગ્રીન કાર્ડ માટે અરજી કરી હતી, અને ઇન્ફોસિસે 20,000 એચ-1બી (H-1B) અને માત્ર 50 ગ્રીન કાર્ડ માટે અરજી કરી હતી. એચ-1બી (H-1B) વિઝાની અરજીમાંથી વિપ્રો અને ઇન્ફોસિસને અનુક્રમે 4,002 અને 4,108 વિઝા ફાળવવામાં આવ્યા હતા, જે 20 ટકા અને 24 ટકા સ્વીકૃતિ દર દર્શાવે છે. બંને કંપની આશરે 100,000 કામદારોનું શ્રમબળ ધરાવે છે અને યુએસ રોજગાર બેઝ આશરે 20,000 એચ-1બી (H-1B) વિઝાધારકોનો તેને ધ્યાનમાં રાખતા તે દર્શાવે છે કે ઇન્ફોસિસ અને વિપ્રોના લગભગ 1/5 ભાગના ભારતીય શ્રમબળે 2006માં વિઝા માટે અરજી કરી હતી. 2009માં બિઝનેસ વીકના એક લેખમાં કમ્પ્યુટરવર્લ્ડના એક લેખને ટાંકીને દર્શાવાયું હતું કે 1,964 વિઝા સાથે વિપ્રો આ કાર્યક્રમની ટોચની ઉપયોગકર્તા હતી.

વિવેચકોએ આ વલણની ટીકા કરતા કહ્યું છે કે યુનાઇટેડ સ્ટેટ્સમાં લાયકાત ધરાવતા કામદારોની કોઈ અછત નથી.

2009માં વિશ્વવ્યાપી મંદીના કારણે આઉટસોર્સિંગ કંપનીઓ દ્વારા એચ-1બી (H-1B) વિઝાની અરજીઓ અગાઉના વર્ષની સરખામણીમાં ઘણી ઓછી હતી.

## ટોચના દસ એચ-1બી (H-1B) રેન્કિંગ
## આ પણ જુઓ
* સ્કિલ (SKIL) બિલ
* મુક્ત વેપાર ચર્ચા
* શ્રમ તંગી
* ઇમિગ્રેશન વોઇસ
* એલ-1 (L-1) વિસા

## સંદર્ભો
#યુનાઇટેડ સ્ટેટ્સ સિટિઝનશિપ એન્ડ ઇમિગ્રેશન સર્વિસ, નાણાકીય વર્ષ 2004 અને નાણાકીય વર્ષ 2005 માટે "વિશેષ વ્યવસાય કામદાર (એચ-1બી (H-1B)) માટે લાક્ષણિકતાઓ"
# બ્લૂમબર્ગ બ્લૂમબર્ગ, મંદીએ વૃદ્ધિ અવરોધતા માઇક્રોસોફ્ટે 5,000 નોકરી ઘટાડી (અપડેટ5), 22 જાન્યુઆરી 2009 (માઇક્રોસોફ્ટ 2006માં 3,117 વિઝરા ધરાવતી હોવા છતાં 5,000ને છૂટા કર્યા.)
#માઇક્રોસોફ્ટના ચેરમેન બિલગેટ્સ, યુએસ સેનેટ કમિટી હેલ્થ, એજ્યુકેશન, લેબર એન્ડ પેન્શનને સોગન આપેલો પુરાવો. સુનાવણી "અમેરિકાની સ્પર્ધત્મકતાને 21મી સદી માટે સઘન બનાવવી". માર્ચ 7, 2007
# બિઝનેસ વીક, ઇમિગ્રેશન: ગૂગલ મેક્સ ઇટ કેસ, 7 જૂન 2007.
# બિઝનેસ વીક, હૂ ગેટ્સ ટેમ્પ વર્ક વિઝાસ? 7 જૂન 2007 (ટોચના 200 એચ1બી (H1B) વિઝા વપરાશકાર યાદી)
# બિઝનેસ વીક, ઇમિગ્રેશન ફાઇટ: ટેક વિ. ટેક, 25 મે 2007.
# બિઝનેસ વીક, ક્રેકડાઉન ઓન ઇન્ડિયન આઉટસોર્સિંગ ફર્મ્સ, 15 મે 2007.
# ડો. નોર્મન મેટલોફ, ડિબન્કિંગ ધ મિથ ઓફ એ ડેસ્પરેટ સોફ્ટવેર લેબર શોર્ટેજ , યુએસ હાઉસ જ્યુડિશિયરી કમિટીને આપેલું નિવેદન, એપ્રિલ 1998, અપડેટ ડિસેમ્બર 2002
# પ્રોગ્રામર્સ ગિલ્ડ, પર્મ (PERM) ફેક જોબ એડ્સ ડિફ્રોડ અમેરિકન્સ ટુ સિક્યોર ગ્રીન ગાર્ડ્સ, કોહેન એન્ડ ગ્રીગસ્બીના ઇમિગ્રેશન વકીલ સમજાવે છે કે, તેઓ લાયકાતવાળા કોઇ અરજીકર્તા નહીં શોધવાના ઉદેશ સાથે ક્લાસિફાઇડ જાહેરાત ચલાવવામાં નોકરીદાતાઓને કેવી રીતે મદદ કરે છે.
# લોઉ ડોબ્સ: કૂક કાઉન્ટી રિઝોલ્યુશન અગેઇન્સ્ટ એચ-1બી (H-1b) 
# પીઆરવેબ (PRWeb), પ્રોગ્રામર્સ ગીલ્ડે પડતર સ્કિલ (SKIL) બિલ એચ-1બી (H-1b) કાયદામાં યુએસ વર્કસ પ્રોટેક્શનને સામેલ કરવા કોંગ્રેસ સમક્ષ માંગ કરી.  
# સીએનએન (CNN), લોઉ ડોબ્સ, પ્રોગ્રામર્સ ગીલ્ડ ઇન્ટર્વ્યુ અને ટ્રાન્સ્ક્રિપ્ટ, ઓગસ્ટ 26, 2005
# કોંગ્રેસનલ રેકોર્ડ: ગેરકાયદે એલિયન્સ અમેરિકનની રોજગારી લઇ રહ્યાં છે, જૂન 18, 2003 (હાઉસ)
# સેન્ટર ફોર ઇમિગ્રેશન સ્ટડીઝ, બેકગ્રાઉન્ડર: ધ બોટમ ઓફ ધ પે સ્કેલ, વેજીસ ફોર એચ1-બી (H1-B) કમ્પ્યુટર પ્રોગ્રામર્સ, જોહન મિલાનો, 2005.
# યુએસ ગવર્નમેન્ટ એકાઉન્ટિબિલિટી ઓફિસ (જીએઓ (GAO)), અહેવાલ, નિકાસ અંકુશ: 
ડિપાર્ટમેન્ટ ઓફ કોમર્સે વિદેશી નાગરિકોને ટેકનોલોજીના ટ્રાન્સફર પર અંકુશ સુધારવાની જરૂર  
# એચ-1બી (H-1B) આધારિત નોકરીદાતાઓની એટેસ્ટેશન જરૂરિયાતો

## નોંધ
## એચ-1બી (H-1B) માહિતી માટે બાહ્ય લિંક્સ
*યુએસ ડિપાર્ટમેન્ટ ઓફ સ્ટેટ ઇન્ફર્મેશન ઓન એચ-1બી (H-1B) વિઝા 
*યુએસ જીએઓ (GAO) રિપોર્ટ ઓન એચ-1બી (H-1B) પ્રોબ્લેમ્સ, પીડીએફ (PDF) ફોર્મેટ 
*2010 એચ1બી (H1B) વિઝા રિપોર્ટ્સ: ટોપ એચ1બી (H1B) વિઝા સ્પોન્સર્સ બાય ઇન્ડસ્ટ્રી, ઓક્યુપેશન, ઇકોનોમિક સેક્ટર એન્ડ લોકેશન્સ
*એચ1બી (H1B) ક્વોટા અપડેટ ફ્રોમ યુએસસીઆઇએસ (USCIS)

### અન્ય કડીઓ
*પિટર્સબર્ગ લો ફર્મ્સ ઇમિગ્રેશન વિડીયો સ્પાર્ક્સ એન ઇન્ટરનેટ ફાયરસ્ટોર્મ , પિટસબર્ગ પોસ્ટ-ગેઝેટ, જૂન 22, 2007
*એચ-1બી (H-1B) વિઝાસ અન્ડર સ્ક્રૂટિની  કસ્ટમ્સ એન્ડ બોર્ડર પ્રોટેક્શન ઇન્વેસ્ટિગેટ્સ એચ-1બી (H-1B) એડમિશન્સ એટ ન્યૂઆર્ક, એનજે એરપોર્ટ.
*"લોમેકર્સ રિક્વેસ્ટ ઇન્વેસ્ટિગેશન ઇનટુ યુટ્યુબ વિડીયો (YouTube Video)"  સેન. જક ગ્રાસલી એન્ડ રેપ. લામર સ્મિથ આસ્ક ધ ડિપાર્ટમેન્ટ ટુ લૂક ઇનટૂ એ વિડીયો ધે સે ડોક્યુમેન્ટ્સ એચ-1બી (H-1B) એબ્યુઝ બાય કંપનીઝ. *ઇન્ફર્મેશન વીક* , જૂન 21, 2007
* ઓક્ટોબર 2007 સ્ટડી બાય જ્યોર્જટાઉન યુનિવર્સિટી  – ધ સ્ટડી રેઇઝીસ ક્વેશ્ચન એબાઉટ ધ યુઝ ઓફ ટેસ્ટ સ્કોર્સ બાય વિઝા-વર્કસ-સીકિંગ ટેકનોલોજી કંપનીઝ ટુ ક્લેઇમ ધેટ અમેરિકન સિટિઝન્સ આર નોટ ક્વોલિફાઇડ.
*"અમેરિકાસ ન્યૂ ઇમિગ્રન્ટ ઇન્ત્રપ્રિન્યોર્સ"  – એ ડ્યુક યુનિવર્સિટી સ્ટડી